text:
1 Tawarikh
Chapter 28
Nabi Daud geupeurintah mangat banmandum peumimpén Israel jimeusapat di Yerusalem. Jadi, bubena ulée sukée, bubena peujabat urosan peumeurintahan, bubena ulée kawöm, bubena ureuëng nyang kawai hareuta benda dan beulatang peulara sira aneuëk-aneuëk agam raja -- paneuk jih bubena ureuëng rayeuk nyang na didalam meuligoe, peuwira dan ureuëng peunteng, banmandum nyan meusapat di Yerusalem.
2 Nabi Daud geudong dikeue awaknyan dan laju geumariet, "Syedara-syedara ulôn nyang saboh bansa, deungoe kheueh nyoe! Ka treb that-that ulôn naniet keuneuk peudong saboh rumoh nyang peumanen keu teumpat Peuto Peujanjian, teumpat geugilo lé gaki TUHAN Allah geutanyoe. Ulôn ka lôn peugöt peusiapan mangat teupeudong saboh teumpat teuseumah Gobnyan.
3 Teuma TUHAN geutam ulôn bék lôn peubuet hai nyang lagéenyan sabab ulôn nyoe sidroe sipa-i nyang ka jai that ulôn peurö darah gob.
4 TUHAN, Po teu Allah nyang jiseumah lé Israel, ka geupiléh ulôn dan keuturonan ulôn mangat jeuet lôn mat peurintah ateueh Israel keu siumu masa. Keu teupeusiab sidroe peumimpén nyang teupiléh nibak sukée Yehuda, dan nibak sukée nyan Gobnyan geupiléh nibak keuluwarga ureuëng syiek ulôn. Dan nibak banmandum anggota keuluwarga ureuëng syiek ulôn nyan Gobnyan ka sipakat teupiléh ulôn dan geupeujeuet ulôn keuraja ateueh banmandum bansa Israel.
5 TUHAN ka geubri aneuëk nyang le keu ulôn dan nibak aneuëk nyang le nyan Gobnyan ka geupiléh Nabi Sulaiman keu jimat peurintah ateueh Israel, keurajeuen TUHAN nyoe.
6 TUHAN geupeugah lagéenyoe, 'Nabi Sulaiman aneuëk gata teuma jipeudong rumoh keu Ulôn. Jihnyan ka Ulôn piléh jeuet keu aneuëk Ulôn, dan Ulôn teuma jeuet keu bapak jih.
7 Meunyoe gobnyan deungon bit-bit geuturot keu huköm-huköm dan peurintah Ulôn lagée nyang ka jipeubuet nibak saát nyoe, Ulôn teuma Lôn peukong keurajeuen jihnyan keu siumu masa.' "
8 Dan geupeugah lom lé Nabi Daud lagéenyoe, "Lé sababnyan, jinoenyoe, hai rakyat ulôn, dikeue Po teu Allah geutanyoe dan dikeue meuhadab ngon banmandum Israel, umat TUHAN nyoe, ulôn meuharab bak gata deungon bit-bit taseutôt banmandum peue nyang ka geupeurintah lé TUHAN Allah geutanyoe. Deungon na lagée nyan gata teutab jeuet keupo nanggroe nyang gét nyoe dan tapeutron waresan keu keuturonan gata keu siumu masa."
9 Lheueh nyan ubak Nabi Sulaiman geupeugah teuma lé Nabi Daud, "Hai aneuëk ulôn, bah kheueh Po teu Allah nyang jiseumah lé ureuëng syiek gata nyoe, gata aku sibagoe Allah gata. Gata harôh tameungabdi ubak Gobnyan deungon até nyang gleh dan tuloih ikhlas. Sabab Gobnyan geuteupeue banmandum pikeran dan peue nyang tesureh lam até geutanyoe. Meunyoe gata tamita Gobnyan, Gobnyan teuma meurumpok deungon gata, teuma meunyoe gata tatinggai Gobnyan, Gobnyan teuma geutulak gata keu siumu masa.
10 Gata ingat kheueh beujroh-jroh bahwa TUHAN ka geupiléh gata keu tapeudong baét nyang khusos keu Gobnyan. Dan jinoenyoe gata peubuet kheueh banmandum peue nyang ka geupeurintah nyan deungon seumangat nyang meutaga."
11 Óh lheueh geupeugah nyan Nabi Daud laju geuseurah ubak Nabi Sulaiman reuncana bangunan Baét TUHAN, meunan cit deungon gudang-gudang jih, banmandum kama jih, dan Ruweueng Mahasuci gobnyan, teumpat teupeu amphon desya.
12 Meunan cit geujok lé Nabi Daud banmandum reuncana nyang ka geupike lé gobnyan keu peulataran-peulataran deungon kama-kama nyang na bansikeulileng nyan, meunan cit keu gudang-gudang peuleungkapan Baét TUHAN dan deungon gudang-gudang teumpat teukeubah keureubeuen-keureubeuen keu TUHAN.
13 Meunan cit geuseurah reuncana keuhai teupeukeulompok teungku-teungku imeum dan ureuëng-ureuëng Lewi, keuhai tugaih-tugaih nyang harôh awaknyan peubuet, na kheueh buet awaknyan di Baét TUHAN dan teupeulara banmandum peukakaih iébadat.
14 Meunan cit geubri teuma peutunyok-peutunyok pakriban cara jih teupeugét méuh dan pirak keu teupeugét peukakaih-peukakaih,
15 keu tieb-tieb panyöt dan gaki panyöt,
16 keu meuja-meuja nibak pirak, dan keu tieb-tieb meuja méuh keuteumpat ruti sajian ubak Po teu Allah.
17 Meunan cit keuhai peutunyok-peutunyok keuhai méuh aseuli nyang harôh teupeuguna keu teupeugét garpu, cambông dan buli-buli, keuhai le ngon dit jih méuh ngon pirak keu teupeugét pireng-pireng,
18 keuhai le jih méuh aseuli keu teupeugét miseubah keuteumpat teutot keumeunyan dan keu teupeugét geuritan keu patong-patong kerub deungon sayeub meulinteung di ateueh Peuto Peujanjian TUHAN.
19 Lé Nabi Daud geupeugah, "Banmandum nyan ka teucetet nyang paih deungon reuncana nyang ka teutuléh nyang ka geutunyok lé TUHAN ubak ulôn mangat ulôn peubuet reuncana nyan."
20 Óh lheueh nyan lé Nabi Daud geupeugah lom ubak aneuëk gobnyan Nabi Sulaiman, "Gata harôh yakén dan gata jeuet. Tapeuphon kheueh meubuet nyan dan gata bék yo mubacut pih keupeue mantong. TUHAN Allah nyang ulôn seumah geutulông gata. Allah hana geutinggai gata. Gobnyan teutab na sabe disampeng gata sampoe nyang gata peubuet nyan seuleusoe.
21 Peumbagian tugaih iébadat didalam Baét TUHAN ka geupeuteuntée lamkawan teungku imeum dan ureuëng Lewi. Ureuëng-ureuëng keureuja nyang carông dan ahli lam bideung jih maséng-maséng teuma geutulông gata deungon galak até, dan mandum peumimpén meunan cit deungon banmandum rakyat teuma jitaát ubak peue nyang gata peurintah."


c: text/html

text:
Amsal
Chapter 5
Aneuëk ulôn, deungoe kheueh ulôn! Simak kheueh keubijaksaan ulôn dan peungeurtian nyang ulôn peurunoe keu gata,
2 mangat gata tateupeue pakriban harôh taba droe dan tameututoe lagée ureuëng nyang na iéleumé.
3 Inong jeuhet, babah jih maméh lagée meulisan dan tutoe haba jih meumikat até,
4 teuma meunyoe banmandum nyan ka seuleusoe, nyang na tinggai na kheueh nyang phet dan deurita.
5 Gata geuhila u dalam donya ureuëng maté; rot nyang teujak teupeukeu ubak mawöt.
6 Jihnyan hana teutab nibak rot nyang teupeukeu ubak udeb; deungon hana jiteupeue bahwa jihnyan ka meusimpang nibak rot nyan.
7 Sabab nyan, hai aneuëk-aneuëk ulôn, deungoe tutoe haba lôn dan bék kheueh gata peubiyeu meunan mantong.
8 Peujiôh kheueh ureuëng inong nyang lagée nyan! Dan rumoh jih pih bék gata peuto.
9 Meunyoe gata meungon ngon inong nyan, gata teuma gadôh keuhoreumatan gata dan nyawöng gata teuma teutarek bak watée gata mantong muda lé ureuëng nyang hana rasa gaséh sayang.
10 Hareuta keukayaan gata teuma habéh jipajoh lé ureuëng laén, dan hase jeuréh payah gata jeuet keu atra milék ureuëng laén nyang hana gata turi.
11 Akhé jih gata jiteuka tunu, meunyoe tuboh gata ka habéh jipajoh lé peunyakét.
12 Laju gata geupeugah, "Ah, keupeue lôn banci keu naseuhat? Dan pakon ulôn hana lôntem ji teugah?
13 Ulôn hana lôntem deungon gurée-gurée lôn dan hana lôntem lôn seutôt gobnyan.
14 Hana teusangka-sangka ulôn nyoe ka hana yuem dimata masyarakat."
15 Lé sababnyan, beuseutia dan tagaséh kheueh keu peurumoh gata keudroe dan tabri kheueh cinta keubino gata mantong.
16 Hana guna gata mita nekmat nibak ureuëng nyang bukon peurumoh gata.
17 Nekmat nyan khusos keu gata dan peurumoh gata, kon deungon ureuëng laén.
18 Sabab nyan, bahkheueh gata beumeubahgia deungon peurumoh gata keudroe; mita kheueh nekmat nibak aneuëk dara nyang ka gata meugatib --
19 aneuëk dara nyang lagak jeulita dan lincah lagée rusa. Bah kheueh tuboh jih nyang lagak nyan sabe lam keuadaan pungoe gila dan asmara jih sampoe teumabök-mabök gata.
20 Keupeue guna meuheut keu inong laén, hai aneuëk ulôn? Keupeue gata meumukah deungon inong dajéue?
21 TUHAN deuh geukalon peue mantong nyang jipeubuet lé manusia. Ho mantong manusia nyan jijak TUHAN teutab geukawai.
22 Desya ureuëng jeuhet lagée jeunieb peurangkab nyang teucarueh ureuëng nyan keudroe.
23 Jihnyan maté sabab hana jiteurimong naseuhat. Sabab bangai nyan nyang ba jihnyan ubak hanco.

robotstxt: allowed

filter: keep


text:
1 Samuel
Chapter 20
Teuma geuplueng kheueh laju Nabi Daud nibak Nayot nyang rab Rama dan geujak laju meurumpok ngon Yonatan, óh ban trok keunan laju geutanyong, "Peue salah ulôn? Peue buet nyang jeuhet nyang ka ulôn peubuet dan peue teuma desya ulôn ateueh bapak gata sampoe gobnyan keuneuk geupoh maté ulôn?"
2 Geujaweueb lé Yonatan, "Bék neupeugah meunan! Deumi TUHAN, droeneueh hana geupoh maté. Bapak ulôn sabe geubri tée reuncana gobnyan ubak ulôn, bahpi nyang peunteng, meunan cit nyang hana peunteng. Jadi hana mungken gobnyan geusom rahsia niet geuh nyan ubak ulôn. Sabab nyan, peue nyang gata peugah nyan banmandum hana beutôi!"
3 Geujaweueb lé Nabi Daud, "Bapak gata geuteupeue that-that bahwa gata keubiet that tagaséh keu ulôn. Jadi ka pasti gobnyan hana geubri tée hai nyan ubak gata mangat gata bék seudeh. Pakriban kheueh mantong, deumi TUHAN nyang udeb, sikeubiet jih udeb ulôn nyoe na lagée boh manok nibak ujong lungkée keubeue!"
4 Laju geupeugah lé Yonatan, "Peue mantong nyang droeneueh lakée ulôn peubuet."
5 Geujaweueb lé Nabi Daud, "Lagéenyoe, singoh beungoh na kheueh Khauri Buleuen Barô, dan nyang seuharôh jih ulôn makheun meusajan deungon teungku raja. Teuma meunyoe gata tatem, ulôn teuma lônjak dan lôn musöm dipadang sampoe án malam lusa.
6 Meunyoe bapak gata geutanyong pakon ulôn hana teuka, tapeugah laju ubak gobnyan, bahwa ulôn ka lôn lakée idhin ubak gata bahwa ulôn keuneuk jakwoe u Betlehem, sabab disideh geupeuna upacara keureubeuen siseun sithon keu banmandum keuluwarga ulôn.
7 Meunyoe raja geupeugah, 'Get kheueh,' teuma ulôn aman, teuma meunyoe gobnyan beungéh, tateupeue kheueh bahwa gobnyan ka geucok keuputosan keuneuk geupeuceulaka ulôn.
8 Ulôn lakée tulông ubak gata, sabab geutanyoe ka ta ikat janji dikeue TUHAN. Teuma meunyoe ulôn meusalah, tapoh kheueh laju ulôn, teuma bék kheueh taseurah ulôn ubak bapak gata."
9 Geujaweueb lé Yonatan, "Bék khawate! Meunyoe ulôn teupeue deungon pasti bahwa bapak ulôn ka habéh geupike keuneuk peuceulaka droeneueh, teuntée kheueh hainyan ulôn peugah bagaih-bagaih ubak droeneueh."
10 Óh lheuehnyan Nabi Daud geutanyong, "Soe kheueh nyang teuma peugah ubak ulôn seukira jih bapak gata geujaweueb deungon beungéh?"
11 "Jak kheueh geutanyoe tajak u padang," kheun Yonatan. Teuma geujak kheueh laju awaknyan meusigoe-sigoe u padang.
12 Laju Yonatan geupeugah ubak Nabi Daud, "Seumoga TUHAN, Po teu Allah Israel jeuet keu saksi geutanyoe! Singoh beungoh atawa lusa kira-kira bak watée lagée jinoenyoe, ulôn teuma lôn useuha beulôn teupeue asoe até bapak ulôn. Meunyoe gobnyan meusikeub gét ateueh droeneueh, ulôn teuma bagaih-bagaih lôn kirém haba ubak droeneueh.
13 Meunyoe gobnyan na niet keuneuk geupeuceulaka droeneueh, pasti haba nyan pih lôn peugah ubak droeneueh mangat droeneueh deungon bagaih-bagaih hase tapeuseulamat droe. Bah kheueh TUHAN geutarek nyawöng ulôn meunyoe hai nyan hana ulôn peubuet. Seumoga teuma TUHAN geutulông droeneueh lagée gobnyan ka lheueh cit teuma geutulông!
14 Dan meunyoe ulôn mantong udeb, neu ingat kheueh janji geutanyoe dikeue TUHAN dan seutia kheueh ubak ulôn; teuma meunyoe ulôn ka hanale,
15 neutunyok kheueh keuseutiaan droeneueh nyan ubak keuturonan ulôn keu siumu masa. Dan meunyoe TUHAN geupeubinasa banmandum musoh droeneueh,
16 bék kheueh neumeujanji keu geutanyoe bandua ka putôh. Meunyoe sampoe putôh, TUHAN kheueh nyang teuma huköm droeneueh."
17 Teuma keu nyang keudua goe jih Yonatan geuyue Nabi Daud meujanji keuhai geugaséh gobnyan, sabab gobnyan geugaséh keu Nabi Daud lagée geugaséh droe geuh keudroe.
18 Óh lheuehnyan geupeugah kheueh lé Yonatan ubak gobnyan, "Singoh beungoh Khauri Buleuen Barô. Pasti teuma geuteupeue bahwa droeneueh hana tateuka, sabab teumpat droeneueh soh nibak meja bu;
19 peue lom lusa! Sabab nyan, tajak musöm kheueh laju u teumpat musöm droeneueh nyang awai ilée, dan neupreh kheueh dilikot sinamon batée nyang na disinan.
20 Lusa ulôn teuma lôn peulheueh lhée neuk aneuk panah u arah batée nyan siulah-ulah teutimbak ubak sasaran.
21 Laju ulôn yue namiet lôn jijak piléh aneuk-aneuk panah nyan, dan meunyoe ulôn peugah ubak jihnyan, 'Ai, panah nyan leubeh to lom keuno; neucok kheueh,' nyang makna jih droeneueh aman dan jeuet neuteubiet. Ulôn meusumpah deumi TUHAN nyang udeb bahwa droeneueh hana meuteumé bala peue mantong.
22 Teuma meunyoe ulôn peugah ubak namiet ulôn, 'Ai, panah nyan leubeh jiôh lom keudeh,' nyan muphom jih TUHAN geuyue droeneueh neujak beujiôh; lé sababnyan neujak kheueh laju.
23 Seumoga TUHAN geujaga geutanyoe mangat geutanyoe keu siumu masa jih tamumat ubak janji nyang tapeugét lé geutanyoe bandua."
24 Dan geujak kheueh laju Nabi Daud geujak musöm u padang. Bak Khauri Buleuen Barô nyan, Raja Saul geuteuka ubak teumpat khauri.
25 Lagée lazem jih gobnyan geuduek rab ngon bintéh; di Yonatan aneuëk geuhnyan teucok teumpat dikeue gobnyan, Abner blaih binéh Saul, teuma kurusi teumpat duek Nabi Daud teutab soh.
26 Teuma Raja Saul hana geumeuceukot keuhai nyan nibak uroenyan, sabab, geupike, "Mungken jihnyan na meuhalangan sapeue-sapeue, sampoe jihnyan hana gleh meunurot agama."
27 Bak uroe laén lom, na kheueh uroe nyang keudua Buleuen Barô, kurusi teumpat duek Nabi Daud mantong cit soh, laju geutanyong kheueh lé Raja Saul ubak aneuëk geuh Yonatan, "Pakon baroe ngon uroenyoe Nabi Daud nyan hana cit jijak ubak teumpat khauri nyoe?"
28 Geujaweueb lé Yonatan, "Gobnyan ka geulakée idhin ubak ulôn keu geujak u Betlehem.
29 Geupeugah, 'Neupeu idhin kheueh ulônjak u Betlehem, sabab keuluwarga ulôn teungoh geupeuna uroe raya keureubeuen di Betlehem, dan ulôn geuyue teuka lé aduen ulôn. Sabab nyan, meunyoe neupeu idhin, bah kheueh ulônjak keudeh keu lôn jak meurumpok deungon kawöm syedara ulôn.' Nyang kheueh sabab jih gobnyan hana hadé teuka teumpat khanuri tanyoe nyoe, hai Teungku Bapak."
30 Ban geudeungoe lagéenyan Raja Saul beungéh that-that ubak Yonatan sira geupeugah ubak aneuëk geuhnyan, "Aneuëk hareum jadah! Jinoenyoe ka ulôn teupeu bahwa kah nyoe kahdong blaih Nabi Daud dan katapeu malée ateueh droe kah dan u ateueh mak kah!
31 Peu kheueh kah hana sadar bahwa simantong Nabi Daud nyan udeb kahnyoe hana mungken jeuet keuraja di ateueh nanggroe nyoe? Jinoenyoe tayue laju ureuëng laén jijak mita si Daud nyan dan jiba jihnyan keunoe, sabab jihnyan harôh maté!"
32 Dan geujaweueb lé Yonatan, "Pakon jihnyan harôh maté? Peue desya jih?"
33 Ban geudeungoe nyan Raja Saul laju geugeulawa kapak gobnyan ubak Yonatan keuneuk geupoh maté aneuëk geuh nyan. Dan geuteupeu kheueh lé Yonatan bahwa bapak geuhnyan ka keubiet-keubiet that keuneuk geupoh maté Nabi Daud.
34 Deungon that beungéh Yonatan laju geutinggai meja khanuri dan geujak laju ho laén, dan gobnyan hana geupajoh sapeue bak uroe keudua bak Peurayaan Buleuen Barô nyan. Gobnyan gét that gundah geupike keu Nabi Daud nyang ka geuhina lé Raja Saul bapak geuh keudroe.
35 Óh singoh beungoh nyan Yonatan laju geujak u padang keuneuk geujak meurumpok ngon Nabi Daud lagée nyang ka awaknyan reuncana bandua geuh. Gobnyan geuba sajan sidroe aneuëk agam namiet geuh,
36 laju geupeugah bak jihnyan, "Jak piléh laju aneuk panah nyang teuma ulôn panah." Teungoh aneuëk nyan jiplueng, Yonatan laju geutimbak saboh aneuk panah ukeu aneuëk namiet nyan.
37 Bak watée namiet nyan trok u teumpat rhot aneuk panah nyan, Yonatan geumeuhôi aneuëk nyan, "Ai, aneuk panah nyan leubeh jiôh lom keudeh!
38 Bagaih bacut, bék teumanueng!" si aneuëk namiet nyan laju jicok aneuk panah nyan dan jigisa laju ubak teungku jih.
39 Jihnyan meubacut pih hana muphom tutoe haba Yonatan nyan, teuma Yonatan deungon Nabi Daud kheueh nyang muphom haba nyan.
40 Óh lheuehnyan Yonatan laju geubri alat peumanah geuhnyan ubak aneuëk nyan dan geuyue namiet nyan jiwoe u banda.
41 Óh ka leupah aneuëk nyan jijak, Nabi Daud laju geuteubiet di likot sinamon batée nyang meutamon nyan, laju geusujut lhée goe. Bah kheueh gobnyan meunan cit Yonatan sabe-sabe geumo bak watée awaknyan lam keuadaan meuwa-wa sira geumucom. Keuseudehan Nabi Daud leubeh rayeuk nibak keuseudehan Yonatan.
42 Óh lheuehnyan geupeugah kheueh lé Yonatan ubak Nabi Daud, "Seumoga Po teu Allah geutulông droeneueh. TUHAN teuma geujamin bahwa geutanyoe dan keuturonan geutanyoe sabe geumat ubak janji geutanyoe dikeue Po teu Allah." Óh ka lheueh nyan geujak kheueh laju Nabi Daud, dan Yonatan pih geuwoe u banda.


text:
Ayub
Chapter 36
Deungoe kheueh sikeujab teuk dan saba kheueh, mantong na nyang keuneuk ulôn peugah deumi Allah.
3 Peungeutahuan lôn luwah; ulôn peuguna nyan keu ulôn bri bukeuti bahwa ade that nyang cebta ulôn.
4 Tutoe haba lôn hana nyang peuleusu; ureuëng nyang biet-biet áreh na dikeue droeneueh.
5 Po teu Allah nyan peukasa! Peue-peue mantong geumeuphom. Hana meusidroe pih nyang geupandang hina.
6 Ureuëng nyang meudesya hana geupeubiyeu udeb jih treb that, Gobnyan geubri keuadelan keu ureuëng nyang meudeurita.
7 Ureuëng nyang jujoe geupeurati sabe, geupeujeuet awaknyan meukuasa lagée raja-raja, deungon nyan awaknyan jihoreumat siumu masa.
8 Teuma meunyoe ureuëng teuranté ngon ranté beuso, meudeurita lé sabab buet jih keudroe,
9 teuma desya dan keuhai sombong awaknyan teuma geubuka lé Po teu Allah.
10 Geuyue awaknyan mangat jideungoe peuingat Gobnyan dan jitinggai buet nyang jeuhet nyang jipeubuet lé awaknyan.
11 Meunyoe awaknyan jiturot peue kheun Po teu Allah dan meubakti ubak Gobnyan, awaknyan udeb damé dan makmu sampoe akhé hayat jih.
12 Teuma meunyoe awaknyan hana jideungoe, awaknyan teuma maté lam bangai jih.
13 Ureuëng nyang hana meutuhan nibak jih jikeubah beungéh; bahle geuhuköm lé TUHAN, teutab hana jitem lakée tulông.
14 Awaknyan maté lam keuadaan payah lam umu mantong that muda, sabab udeb jih peunoh ngon hina.
15 Po teu Allah geupeurunoe manusia rot deurita, Gobnyan geupeuguna rot nyang sosah mangat jihnyan sada.
16 Po teu Allah ka geupeubeubaih droeneueh nibak nyang sulet that, deungon nyan droeneueh hase tanekmat keudaméan, dan meuja hidangan droeneueh peunoh ngon peunajoh.
17 Teuma jinoe sisuai deungon buet droeneueh nyang jeuhet, droeneueh tateurimong huköman jih.
18 Waspada kheueh, bék sampoe droeneueh teutipée ngon péng sugok; bék droeneueh jipeusisat lé sabab keukayaan.
19 Sia-sia mantong droeneueh meulakée beugeutem tulông, peucuma mantong banmandum teunaga dan upaya droeneueh.
20 Bék droeneueh hawa ubak malam nyang seupôt, saát jih bansa-bansa museunah dan leunyab.
21 Waspada kheueh, bék meupaleng ubak nyang doraka. Deurita droeneueh teumeukeusut mangat droeneueh tinggai nyang jeuhet.
22 Ingat kheueh, Allah nyan keubiet rayeuk that kuasa Gobnyan. Peu kheueh na gurée nyang hebat jih lagée Gobnyan?
23 Soe kheueh nyang hase jipeuteuntée rot keu Gobnyan atawa jijeuet tudôh Gobnyan geupeubuet salah?
24 Sabe Gobnyan jipujoe sabab lé karya Geuh, dan droeneueh pih patot taseuôn Gobnyan.
25 Banmandum ureuëng jikalon buet Gobnyan; teuma hana meusidroe pih nyang biet-biet muphom Gobnyan.
26 Po teu Allah keubiet mulia, hana hase tanyoe seunom keunan atawa taitong jeumeulah thon jih.
27 Po teu Allah nyang tarék ié ateueh bumoe jeuet keu awan laju geuubah teuma jeuet keu ié ujeuen.
28 Gobnyan geupeutron ujeuen rot langét manyang; laju geusibu ateueh umat manusia.
29 Hana meusidroe pih jimeuphom grak awan-awan dan su gogo di langét bak teumpat Po teu Allah tinggai.
30 Gobnyan geupeutrang banmandum langét deungon kilat, teuma dasai laôt teutab seupôt glab.
31 Nyan kheueh cara jih Gobnyan geupeu udeb bansa-bansa dan geujôk peunajoh nyang jai meulimpah.
32 Gobnyan geudrob kilat ngon jaroe Gobnyan dan geuyue kilat nyan jisama hoho nyang geupeurintah.
33 Su gogo sibagoe tanda bahwa angén badée reujang jiteuka, beulatang peulara pi jiteupeue bahwa angén badée reujang that jiteuka.


text:
Keuluaran
Chapter 39
Bezaleel dan Aholiab jipeugét teuma peukayan iébadat nibak ija wol ijo, ungu dan mirah keu imeum-imeum bak watée awaknyan meutugaih nibak Ruweueng Suci. Peukayan imeum keu Nabi Harun jipeugét lagée nyang geupeurintah lé TUHAN bak Nabi Musa.
2 Efod jipeugét nibak ija lineun halôh, ija wol ijo, ungu dan mirah, lom beuneueng méuh.
3 Awaknyan jiseupôh leumpéng-leumpéng méuh nyang óh lheuehnyan jikoh-koh jeuet keu beuneueng lipeh, laju jicôb ngon ija lineun halôh dan wol ijo, ungu dan mirah.
4 Óh lheuehnyan jipeugét teuma dua boh taloe bahô keungon ikat efod nyang teucob nibak binéh jih.
5 Talo keuiéng teunun halôh teupeugét nibak bahan nyang saban dan teucôb nibak efod nyan sampoe jeuet meusaboh bagian lagée nyang geupeurintah lé TUHAN ubak Nabi Musa.
6 Awaknyan laju jiasah batée deulima lheuehnyan laju jipasang lam bingkée méuh. Deungon peunoh keuahlian awaknyan uke nan-nan bandua blaih droe aneuëk Nabi Yakub ateueh batée-batée nyan.
7 Lheuehnyan batée-batéenyan jipasang nibak taloe bahô efod sibagoe tanda peuingat ubak bandua blaih sukée Israel, lagée nyang geupeurintah lé TUHAN ubak Nabi Musa.
8 Bezaleel dan Aholiab jipeugét teuma sinutôb dada nibak bahan nyang saban deungon efod, dan côb sulam jih pi saban.
9 Hijih masagoe nyang teulipat dua, luwah ngon panyang jih maséng-maséng 22 seuntimetée.
10 Nibak sinutôb dadanyan awaknyan pasang teuma peuet boh baréh batée peumata. Nibak baréh nyang phon batée deulima, topas dan baiduri seupah.
11 Nibak baréh nyang keudua zamrod, batée nilam dan intan.
12 Nibak baréh nyang keu lhée batée lazuardi, batée akik dan batée keucubong.
13 Nibak baréh nyang keu peuet batée pirus, batée yakut dan batée ratna ceumpaka. Ban dua blaih peumata nyan teuikat teuma ngon méuh.
14 Nibak tieb-tieb peumata nyan teu-uke teuma ngon nan sidroe lamkawan aneuëk Nabi Yakub sibagoe tanda peuingat ubak sukée-sukée Israel.
15 Laju jipeugét teuma dua boh rante méuh aseuli nyang teuputa lagée talo.
16 Meunan cit jipeugét teuma dua boh gleung méuh nyang teupasang nibak bandua boh ujong siblah u ateueh sinutôb dada nyan.
17 Laju bandua boh rante méuh nyan jipeutamong lam gleung-gleung nyan,
18 dan bandua ujong nyang laén ji-ikat teuma nibak bandua boh bingkée, sampoe sinutôb dadanyan hase teuhubong ngon bagian keu talo bahô nibak efod nyan.
19 Laju jipeugét teuma dua boh gleung méuh teuk nyang jipasang nibak sinutôb dadanyan, nibak ujong miyueb siblaih u dalam nyang keunong efod.
20 Óh lheuehnyan jipeugét teuma dua boh gleung méuh nyang jipasang nibak siblaih ukeue bandua talo bahô efod, tho ngon sinambong meucôb bacut siblaih u miyueb, di ateueh talo keuiéng nibak teunun halôh.
21 Paih lagée nyang geupeurintah lé TUHAN ubak Nabi Musa, gleung sinutôb dada teupeuhubong teuma ngon talo ijo nibak gleung efod, sampoe sinutôb dada nyan teutab na di ateueh talo keuiéng dan hana leukang.
22 Bajée jubah nyang teungui di ateueh efod, banmandum nyan teupeugét nibak ija wol ijo.
23 Ruhuéng takue jih teupeukong ngon pita teunun mangat bék bagaih beukah.
24 Ban siseunlingka miyueb jih jipeugét hiasan boh deulima nibak ija lineun nyang halôh dan wol ijo, ungu dan mirah, nibak lheung-lheung deungon keulintengan nibak méuh, paih lagée peurintah TUHAN ubak Nabi Musa.
27 Awaknyan jipeugét teuma bajée panyang jaroe keu Nabi Harun dan aneuëk-aneuëk gobnyan,
28 meunan cit deungon seureuban, destar dan sileuweue paneuk nibak ija lineun,
29 dan talo keuiéng nibak ija lineun halôh, wol ijo, ungu dan mirah, teuhias teuma deungon côb sulam, lagée nyang geupeurintah lé TUHAN ubak Nabi Musa.
30 Meunan cit jipeugét teuma hiasan nibak méuh aseuli, sibagoe tanda bahwa awaknyan ka teupeukhusos keu TUHAN. Nibak hiasan nyan teu uke deungon tutoe haba lagée nyoe, "Teupeukhusos keu TUHAN".
31 Hiasan nyan teupasang nibak seureuban blaih si ukeue, paih lagée peurintah TUHAN ubak Nabi Musa.
32 Akhé jih seuleusoe kheueh banmandum keureuja keu teupeugét Khimah TUHAN. Ureuëng Israel ka jipeubuet banmandum lagée nyang geupeurintah lé TUHAN ubak Nabi Musa.
33 Awaknyan jiba ubak Nabi Musa Khimah deungon banmandum peuleungkapan jih, ceunawiét-ceunawiét jih, kayée-kayée linteung jih, taméh-taméh dan keunaleueng jih,
34 sinutôb nibak kulét kaméng agam nyang teuboh wareuna mirah, sinutôb nibak kulét halôh, ija tudong.
35 Peuto Peujanjian nyang meuasoe bandua neuk batée meunan cit deungon kayée-kayée geunulam dan sinutôb jih,
36 meuja deungon banmandum peuleungkapan jih dan ruti sajian,
37 gaki panyöt nibak méuh aseuli, panyöt-panyöt jih deungon banmandum peuleungkapan jih, minyéuk keu panyöt,
38 miseubah nibak méuh, minyéuk upacara, dupa mangat bée, tirée keu pintoe Khimah,
39 miseubah peurunggu deungon meunanyum kawat nibak peurunggu, kayée geunulam dan bandum peuleungkapan jih; bak ié teumpat seumeurhah deungon keunaleueng jih,
40 layeue-layeue keu peulataran dan taméh-taméh meunan cit deungon keunaleueng jih, tirée babah pintoe geureubang peulataran meunan cit deungon talo-talo jih, patok-patok Khimah; banmandum peurabot nyang na teungui lam Khimah,
41 dan peukayan iébadat keu imeum-imeum bak watée awaknyan meutugaih nibak Ruweueng Suci dan peukayan khusos keu Nabi Harun dan aneuëk-aneuëk gobnyan.
42 Ureuëng israel ka jipeubuet banmandum nyan paih lagée nyang geupeurintah lé TUHAN ubak Nabi Musa.
43 Nabi Musa geupareksa mandum dan geukalon bahwa awaknyan ka jipeubuet paih lagée nyang geupeurintah lé TUHAN. Laju Nabi Musa geubri beureukat keu awaknyan.


text:
Markus
Chapter 2
Na padub uroe teuma óh lheueh nyan Isa geugisa u Kapernaum. Teuma meutabu kheueh haba bahwa Gobnyan na di rumoh.
2 Ureuëng ramé jijak bak Gobnyan. Awaknyan meusapat disinan Sampoe ka hana le teumpat. Bak babah pintoe pih ka peunoh meusak ngon ureuëng. Dan Isa pih laju geupeusampoe haba nibak Po teu Allah ubak awaknyan.
3 Teungoh gobnyan geupeugah haba, na peuet droe ureuëng jigulam sidroe ureuëng lapée jiba ubak Isa.
4 Teuma sabab ureuëng jai lumpah na, awaknyan hana hase jipeurab ubak Gobnyan. Teuma, awaknyan laju jireulôh bubong paih bak teumpat Isa teungoh peugah haba. Óh lheueh nyan awaknyan laju jipeutron ureuëng lapée nyan meusigoe ngon tika éh jih.
5 Watée geungieng lé Isa padub na rayeuk iman awaknyan, Gobnyan laju geupeugah ubak ureuëng lapée nyan, "Aneuëk ulôn, desya gata ka teupeu amphon."
6 Na padub droe gurée-gurée agama nyang teungoh duek disinan, ka jipeuphon jiteumanyong lam até,
7 "Lumpah that ajam babah ureuëng nyan jijeuet peugah lagée nyan! Jihnyan ka jihina Po teu Allah. Soe nyang jeuet peu amphon desya, meunyoe kon Po teu Allah keudroe?"
8 Watée nyan cit teuma Isa geuteupeue pikeran awaknyan. Laju Gobnyan geupeugah lagée nyoe, "Pakon gata teumanyong meunan lam até gata?
9 Toh nyang leubeh mudah teupeugah, 'Desya gata ka teupeu amphon', atawa teupeugah, 'Beudôh kheueh, gulong kheueh tika gata dan jak kheueh'?
10 Teuma jinoenyoe Ulôn bri bukeuti keu gata bahwa ateueh bumoe nyoe Aneuëk Manusia na kuasa jipeu amphon desya." Dan laju Isa geupeugah ubak ureuëng lapée nyan lagée nyoe,
11 "Beudôh kheueh, gulong tika gata dan jakwoe kheueh!"
12 Ureuëng lapée nyan laju jibeudôh sira jigulong tika jih jiteubiet laju dan mandum ureuëng ramé jingieng ateueh ureuëng nyan. Ureuëng-ureuëng laén teuhireuen-hireuen laju jipujoe Po teu Allah. Kheun awaknyan, "Gohlom na tangieng keujadian nyang lagée nyoe!"
13 Isa geugisa lom u panté Danau Galilea. Jai that ureuëng jijak ubak Gobnyan, dan Gobnyan laju geupeubeuet awaknyan.
14 Teungoh Isa geujak nibak teumpat nyan, gobnyan geukalon sidroe ureuëng tukang kutéb cukée nyang nan jih Lewi, aneuëk Alfeus, teungoh jiduek lam kantô cukée. "Seutôt kheueh ulôn," Kheun Isa ubak ureuëng nyan. Teuma ureuëng Lewi nyan laju jidong dan jijak laju jiseutôt Isa.
15 Watée Isa teungoh geumakheun di rumoh Lewi, teuka kheueh keunan ureuëng-ureuëng tukang kutéb cukée nyang laén dan ureuëng-ureuëng nyang jianggab hana gét lé masyarakat jimakheun meusajan ngon Isa dan murit-murit Gobnyan. Sabab ramé that lamkawan awaknyan nyang seutôt Isa.
16 Na padub droe gurée-gurée agama nibak golongan ureuëng Farisi geukalon Isa teungoh makheun meusajan-sajan ngon ureuëng-ureuëng kutéb cukée nyan dan ureuëng-ureuëng nyang jianggab hana gét nyan. Teuma lé awaknyan laju jitanyong ubak murit-murit Isa, "Pakon gurée gata jipajoh bu meusajan ngon ureuëng-ureuëng kutéb cukée dan ureuëng-ureuëng nyang hana gét nyan?"
17 Isa teudeungoe peue nyang jitanyong lé awaknyan, laju geujaweueb lagée nyoe, "Ureuëng nyang seuhat hana peureulée dokto; nyang peureulée dokto na kheueh ureuëng sakét. Ulôn teuka bukon lôn tawök ureuëng nyang jianggab droe jih gét, teuma ureuëng nyang jianggab hina."
18 Bak saboh watée murit-murit Nabi Yahya Pumanö dan ureuëng-ureuëng Farisi teungoh puasa. Dan na nyang jijak ubak Isa sira jitanyong lagée nyoe, "Pakon murit Nabi Yahya Pumanö dan murit ureuëng Farisi jipuasa, seudangkan murit Bapak hana?"
19 Geujaweueb lé Isa, "Bak teumpat khanuri ureuëng meukawen, peu kheueh jamé-jamé nyang troh nyan hana jimakheun? Meunyoe linto agam mantong na meusajan ngon awaknyan, teuntée awaknyan jimakheun.
20 Teuma trok teuka watée jih linto agam nyan jicok nibak awaknyan. Bak watée nyan barô kheueh awaknyan hana jimakheun.
21 Hana ureuëng nyang tampai bajée tuha ngon ija barô. Sabab ija sinampai nyan teuma kunyuét laju teupriek bajée nyan, deungon na lagée nyan akibat jih beukah bajée teutampai nyan leubeh raya.
22 Meunan cit hana ureuëng nyang rô ié anggô barô lam baluem kulét nyang ka tuha. Sabab ngon ié anggô nyang barô nyan jeuet keusabab baluem nyan beukah. Keuneulheueh jih bandua nyan teuböh. Ié anggô nyang barô harôh teuroe lam baluem nyang barô!"
23 Bak siuroe-uroe Sabat, watée Isa teungoh geujak rot lam lampôh gandom, murit-murit Gobnyan laju jipot boh gandom nyan.
24 Di ureuëng Farisi laju jipeugah ubak Isa, "Pakon murit-murit Droeneueh ji iengkeue huköm agama geutanyoe, deungon cara jipeubuet buet nyang teutam bak uroe Sabat?"
25 Geujaweueb lé Isa, "Peu kheueh gohlom na gata beuet peue nyang geupeubuet lé Nabi Daud, watée Abyatar teungoh meutugaih jeuet keu imeum agong. Watée Nabi Daud dan ureuëng-ureuëng deuk, dan hana peunajoh sapeue, gobnyan geutamong lam Baét Tuhan, laju geupajoh ruti nyang ka teupeuseumah keu Allah. Dan ruti nyan pih geubri ubak ureuëng-ureuëng gobnyan. Padahai meunurot agama geutanyoe, imeum-imeum mantong nyang jeuet pajoh ruti nyan."
27 Geupeugah lom lé Isa, "Uroe Sabat teupeugét keu manusia; bukon manusia keu uroe Sabat.
28 Jadi, Aneuëk Manusia na kuasa, bah kheueh nyan ateueh uroe Sabat."


text:
Honduras
Honduras nakeuh neugara nyang neuduëk ji röt barôh kawasan Amirika Teungoh. Honduras nakeuh saboh neugara nyang ceudah. Geupeunan "Banana Republic" lam bahsa Inggréh.
Hoalm
Hoalm
- Barôh meuceuë ngön La'ôt Karibia
- Timu meuceuë ngön Nikaragua
- Teunong meuceuë ngön Nikaragua, Samudra Pasifik lom Elsavador
- Barat meuceuë ngön Elsavador lom Guatemala
Hoslm
Meunan chit lagèë nanggroë la'én lam Amirika Teungöh, Honduras nakeuh rumoh keu sukèë maya trôk bak away abad abad keu sikureuëng. Honduras dijajah lé bansa Seupanyo rap lhèë abad. Bak thôn 1821 Honduras ka meurdéhka, hana trép 'oh leuh nyan jitamöng lam Federasi Amirika Teungöh.
Ureuëng Duëk
Ureuëng duëk lam nanggroë meubileuëng 8.14 juta droë bak away thôn 2011 lom meutamah rap 2 persen tiëp thôn jih. Harapan udép keu ureuëng inöng nakeuh sampoë umu 68 thôn dan 65 thôn keu ureuëng agam.
Politék
Honduras na limöng boh peurté politék nyang teudapeuta nakeuh : Peurté Nasional Honduras, Peurté Liberal, Peurté Sosial Dèmokrat, Peurté Kristèn Sosial, lom Peurté Dèmokrat. Perté nasional Honduras ngön Peurté Liberal jimat kuwasa nanggroë nyan ka padum-padum trép. Honduras ka le that pemimpin 'oh leuh meurdéhka nibak Seupanyo ngön Mèksikô, meubileuëng sikureuëng blah droë nyang ka tom mat kuwasa jeut keu prèsidèn, watèë Honduras mantöng jeuët lam beunagi nibak Republik Federal Amirika Teungöh.


text:
Zabur
Chapter 68
Keu teupimpén kor. Zabur Nabi Daud.
2 Allah geubeudôh geujak peu crebre bubena musoh Gobnyan, ureuëng nyang banci Gobnyan laju jiplueng dikeue Gobnyan.
3 Allah geu use mangat awaknyan jijak, lagée asab nyang teuplôh laju gadôh. Lagée lilen nyang meuliléh lam apui, meunan kheueh ureuëng jeuhet teusampôh dikeue Po teu Allah.
4 Teuma ureuëng saléeh meusukacita dan meugeumbira, awaknyan jiseumurak geumbira dikeue Po teu Allah.
5 Meuca-e kheueh keu Allah, dan pujoe kheueh nan Gobnyan, peusiab laju jalan raya keu Gobnyan nyang geuduek lam keundeuraan awan. Nan Gobnyan TUHAN -- meuseunang-seunang kheueh dikeue Gobnyan!
6 Po teu Allah nyang tinggai di Baét Gobnyan nyang suci na kheueh ureuëng syiek aneuëk yatem dan nyang bila inong balée.
7 Meunan cit Allah geubri teumpat tinggai keu ureuëng-ureuëng nyang udeb jih seudeh; Gobnyan geupeubeubaih ureuëng nyang teuteuen lam peunjara sampoe awaknyan bahgia. Teuma keu ureuëng nyang jilawan TUHAN harôh jiduek nibak tanoh nyang hana hase udeb sapeue.
8 Ya Allah, watée Droeneueh neubimbéng umat Droeneueh geujak geuliwat rot jalan nyang tho kreng,
9 bumoe meuayon, ujeuen jitoh dikeue Droeneueh, sabab teuka Po teu Allah Sinai, Allah Israel.
10 Deungon meulimpah Droeneueh peutron ujeuen, dan neupeupuléh tanoh Droeneueh nyang tho kreng.
11 Dan umat Droeneueh pih laju tinggai teutab disinan; lam keubaiékan Droeneueh, ya Allah, Droeneueh neupeulara ureuëng gasien.
12 TUHAN geubri peurintah, dan laju di ureuëng inong jijakba haba:
13 "Raja-raja dan pasokan jihnyan ka habéh jiplueng!" Awaknyan jiplueng lagée cicém mirah pati nyang jipo meutaga. Di ureuëng inong dirumoh laju geubagi-bagi, pirak deungon méuh nyang ka jitinggai. Bahpi le that nyang hana jitamong lam prang, umat Po teu Allah ka meuteumé meunang.
15 Watée Nyang Mahakuasa geunyerak raja-raja disinan, jitron kheueh salju di ateueh Gunong Salmon.
16 Gunong Basan na kheueh gunong nyang hebat, gunong nyan pucak jih le that.
17 Pakon nibak pucak droeneueh nyang le nyan droeneueh neupandang deungon ceumburu ubak Bukét Sion nyang ka geupiléh lé Allah keu teumpat tinggai Gobnyan? TUHAN tinggai disinan keu siumu masa.
18 Deungon geuritan nyang teuga-teuga nyang le jih meuploh-ploh ribée boh Allah teuka di teungoh-teungoh awaknyan nyang peunoh deungon keuagongan.
19 TUHAN geuék u teumpat nyang paleng manyang; jai that tawanan nyang geuba sajan. Gobnyan geuteurimong peuseumahan lamkawan manusia dan lamkawan kawöm nyang beurontak pih; mangat awaknyan tinggai meusajan deungon TUHAN Allah.
20 Pujoe kheueh TUHAN, sabab Gobnyan kheueh Allah nyang peuseulamat geutanyoe; nibak uroe u uroe Gobnyan geu seuôn beuban geutanyoe.
21 Allah geutanyoe na kheueh TUHAN nyang peuseulamat geutanyoe, Gobnyan nyang peubeubaih geutanyoe nibak mawöt.
22 Allah pasti geupeureumok ulée musoh Geuh, dan ureuëng-ureuëng nyang hana putôh udeb didalam desya.
23 Feureuman TUHAN, "Hai umat Lôn, Ulônba musoh gata nibak Basan Ulôn ba awaknyan lom lam laôt raya,
24 mangat gata tarhah gaki gata deungon darah awaknyan, dan asée-asée gata jijak lieh sipueh-pueh jih."
25 Banmandum ureuëng jikalon pawai keumeunangan Droeneueh, ya Allah, Allah ulôn, Raja lôn, jiarak u teumpat tinggai Gobnyan.
26 Dikeue that jijak ureuëng-ureuëng meulagu, dilikotnyan teuma jijak ureuëng peumeuén keucapi; diteungoh-teungoh jijak aneuëk-aneuëk dara nyang peh rapa-i; meunoe kheueh ca-e dan lagu awaknyan:
27 "Pujoe kheueh Allah lamkawan himponan umat Gobnyan, Pujoe kheueh TUHAN, hai banmandum keuturonan Nabi Yakub!"
28 Benyamin, sukée nyang paleng ubit, jijak dikeue that, óh lheuehnyan laju deuh meurön-rön bubena peumuka Yehuda dilikot gobnyan deuh teuma bubena peumuka Zebulon dan Naftali.
29 Allah gata geutuntot teunaga gata; ya Allah, neupeukong kheueh peue nyang ka Droeneueh peubuet keu kamoe.
30 Raja-raja jiba peuseumahan ubak Droeneueh di Baét Droeneueh di Yerusalem.
31 Neudumpék kheueh nanggroe Meusé, beulatang bueh nyan di teungoh geulagah. Neuteugah kheueh bansa-bansa, kawan banteng nyan deungon aneuëk-aneuëk jih, nyang saléng jimeu bloh-bloh mangat meuteumé pirak. Allah geupeu crebre bansa-bansa nyang galak keu prang.
32 Ureuëng-ureuëng rayeuk nanggroe Meusé jiteuka jijak ba teumaga; ureuëng Sudan meugageh-gageh jiba bungöng jaroe ubak Po teu Allah.
33 Meuca-e kheueh ubak Allah, hai banmandum keurajeuen nanggroe, meuca-e kheueh nyanyian puja-pujoe keu TUHAN,
34 keu Gobnyan nyang geulintéh angkasa purbakala. Deungoe! TUHAN meufeureuman, su Gobnyan meugeunta deungon dahsyat.
35 Aku kheueh kuasa Allah nyang meudelat ateueh Israel, kuasa Gobnyan trok u langét.
36 Keubit that takjob Allah geutanyoe watée Gobnyan geuteubiet di teumpat tinggai Geuh. Allah Israel geubri kuasa dan teunaga ubak umat Gobnyan.


text:
Kitab Teu-Ulang
Chapter 15
"Tieb-tieb akhé thon nyang keutujoh gata harôh tapeuna watée keuteupeusampôh utang.
2 Meunoe cara jih. Tieb-tieb ureuëng Israel nyang ji peu utang péng ubak ureuëng saboh bansa ngon jih, péng nyang jipeu utang nyan harôh jisampôh, sabab meunurot keuputosan TUHAN keudroe utang nyan ka geusampôh, deungon nyan hana jeuet le teujak tunggée.
3 Gata jeuet tatunggée péng nyang gata peu utang ubak ureuëng aséng, teuma hana jeuet le gata tunggée péng nyang na nibak ureuëng saboh bansa deungon gata.
4 TUHAN Po teu Allah gata teuma geubri beureukat keu gata di nanggroe nyang geubri keugata. Lé sababnyan lamkawan bansa gata hana ureuëng nyang gasien,
5 asai gata tataát ubak TUHAN Po teu Allah gata, dan deungon teuliti gatapeubuet laju peue-peue mantong nyang ulôn peurintah ubak gata nibak uroenyoe.
6 TUHAN Po teu Allah gata teuma geubri beureukat ubak gata lagée nyang ka geupeujanji nyan. Gata teuma tapeu utang péng ubak bansa nyang le, teuma gata keudroe hana teuma gata meu utang; gata teuma takuasa ateueh bansa nyang le, teuma awaknyan hana teuma jikuasa gata.
7 Meunyoe gata teuma ka tinggai teutab di nanggroe nyang geubri lé TUHAN Allah gata keu gata, laju nibak saboh lam banda gata na meurumpok ngon ureuëng saboh bansa gata nyang udeb jih lam keuadaan hana sapeuena, bék kheueh gata peupeunteng droe gata keudroe ngon cara gata tulak keu jitulông syedara saboh bansa ngon gata nyan.
8 Sikeubitji, gata harôh beumurah até dan gata peu utang ubak ureuëng nyan sidub le nyang jipeureulée.
9 Bék gata tulak keu gatabri peu utang ubak ureuëng nyan deungon alasan bahwa thon teusampôh bubena utang karab that. Bék gata peubiyeu pikeran nyang jeuhetnyan jitamong lam até gata. Meunyoe gata hana neutem peu utang ubak jihnyan, ureuëng nyan teuma jimeulakée ubak TUHAN keu jigadu gata, deungonnyan gata teuma geupeugah ka meusalah.
10 Gatabri kheueh keu jihnyan deungon mangat até dan ikhlas, deungon nyan TUHAN Po teu Allah gata teuma geubri beureukat ateueh peue mantong nyang gata useuha.
11 Lamkawan ureuëng gata Israel nyan sabe na meurumpok ureuëng-ureuëng gasien hana sapeuena. Sabab nyan kheueh ulôn peurintah ubak gata mangat gata peumurah até keu ureuëng nyang gasien nyan."
12 "Meunyoe na sidroe ureuëng agam atawa ureuëng inong nibak bansa gata jipeubloe droe jih jeuet keu namiet gata, jihnyan harôh jimeukeureuja ubak gata nyang treb jih nam thon. Nibak thon nyang keutujoh jihnyan harôh kheueh neupeubeubaih.
13 Namiet nyang ka gata peumeurdehka nyan hana jeuet jijak ngon jaroe shoh.
14 Gata jok kheueh keu jihnyan deungon murah até nibak peue nyang ka geubri lé TUHAN Po teu Allah gata keu gata na kheueh kaméng bubiri, gandom dan anggô.
15 Gata ingat kheueh yoh masa ilée bahwa gata nyan na kheueh namiet di nanggroe Meusé laju geupeubeubaih ngon geupeumeurdehka gata lé TUHAN Po teu Allah gata; nyang kheueh sabab jih ulôn bri peurintah nyoe ubak gata.
16 Teuma meunyoe namietnyan hana jitem jak sabab jihnyan jicinta ubak keuluwarga gata dan galak jitinggai meusapat ngon gata,
17 taba kheueh jihnyan ubak babah pintoe rumoh gata dan gata tindek kheueh ôn punyueng jihnyan, teuma jihnyan jeuet keu namiet gata siumu udeb jih. Meunan cit teuma nyang harôh gatapeubuet ateueh namiet gata nyang inong.
18 Meunyoe gata tapeubeubaih sidroe ureuëng namiet, bék kheueh gata meurasa tunu, sabab nyang treb jih nam thon namiet nyan ka jimeukeureuja keugata deungon upah jih siteungoh nibak sidroe upah si peulayan. Gata peubuet kheueh laju peurintah nyan, teuma TUHAN Po teu Allah gata teuma geubri beureukat keu banmandum useuha gata.
19 Aneuëk leumô dan kaméng bubiri nyang phon-phon jitoh atranyan harôh gata peuseumah ubak TUHAN Po teu Allah gata. Leumô nyan hana jeuet gatacok keu teujak muúe, dan bubiri nyan hana jeuet teuma gata cukoe bulée jih.
20 Tieb-tieb thon gata seukeuluwarga harôh gata pajoh sie jihnyan dikeue TUHAN Po teu Allah gata, teumpat jih nyang ka geupiléh lé TUHAN.
21 Teuma meunyoe beulatang peulara nyan na meucupa, miseu jih capiek atawa buta mata jih dan cacat nyang that brat, nyang lagéenyan hana jeuet gata peuseumah ubak TUHAN Po teu Allah gata.
22 Tieb-tieb ureuëng, bah kheueh jihnyan nyang gleh meunan cit ngon nyang kuto, atranyan jeuet jipajoh meunyoe di rumoh, lagée teupajoh uengkot sie rusa.
23 Darah jihnyan hana jeuet gata pajoh, teuma harôh gatarö u ateueh tanoh lagée gatarö ié."


text:
Roma
Chapter 8
Jinoenyoe hana huköman keue ureuëng nyang udeb meusaboh ngon Isa.
2 Sabab huköm Roh Allah nyang peujeuet geutanyoe udeb meusaboh ngon Isa ka geupeubeubaih ulôn nibak huköm nyang teupeusabab desya dan maté.
3 Peue nyang hana hase jipeubuet lé huköm agama, sabab geutanyoe manusia leumoh, nyan ka geupeubuet lé Allah. Allah geupeutaloe kuasa desya lam tabiát manusia ngon geukirém Aneuëk Gobnyan keudroe, nyang teuka lam keuadaan saban ngon manusia nyang meudesya, keu teusampôh desya.
4 Allah geupeubuet lagée nyan mangat keuheundak Gobnyan nyang na lam huköm agama Yahudi nyan jeuet teupeujak lam droe geutanyoe nyang udeb meunurot Roh Allah dan kon meunurot tabiát manusia.
5 Ureuëng-ureuëng nyang udeb meunurot tabiát manusia, hana piôh jipike peue nyang jilakée lé tabiát manusia. Teuma ureuëng nyang udeb meunurot Roh Allah, hana piôh jipike peue nyang lakée lé Roh Allah.
6 Meunyoe pikeran gata jikuasa lé tabiát manusia, akibat jih na kheueh maté. Teuma meunyoe pikeran gata jikuasa lé Roh Allah, teuma akibat jih na kheueh udeb damé ngon Allah.
7 Ureuëng nyang jikuasa lé tabiát manusia, ureuëng nyan jimeumusoh ngon Allah; sabab ureuëng nyan hana tundok ubak huköm Allah; dan keubiet jihnyan hana hase tundok ubak huköm Allah.
8 Ureuëng nyang udeb meunurot tabiát manusia, ureuëng nyan hana hase jipeugalak até Allah.
9 Teuma gata hana udeb meunurot tabiát manusia. Gata udeb meunurot Roh Allah -- meunyoe, teuntée jih, Roh Allah biet-biet geumat peuranan lam tuboh gata. Ureuëng nyang hana bak jih Roh Almaseh, ureuëng nyan bukon kheueh atra Almaseh.
10 Teuma meunyoe Almaseh udeb lam tuboh gata, bah pi tuboh gata teuma maté ngon sabab desya, teuma Roh Allah geubri udeb ubak gata, sabab hubongan gata ngon Allah ka gét.
11 Meunyoe Roh Allah, nyang peu-udeb Almaseh nibak maté, udeb lam tuboh gata, teuma Gobnyan nyang peu-udeb Almaseh nibak maté nyan, teuma geupeu udeb teuma tuboh gata nyang hase maté nyan. Gobnyan geupeubuet nyan ngon Roh Gobnyan nyang udeb lam tuboh gata.
12 Nyang kheueh sabab jih, Syedara-syedara, geutanyoe na tanggong jaweueb; teuma kon tanggong jaweueb ubak tabiát manusia; tanyoe hana peureulée udeb meunurot nyang jilakée.
13 Sabab meunyoe gata udeb meunurot tabiát manusia, teuma gata maté; teuma meunyoe ngon kuasa Roh Allah, gata hana piôh tapeumaté buet-buet gata nyang meudesya, ngon lagée nyan gata teuma udeb.
14 Ureuëng-ureuëng nyang geubimbéng lé Roh Allah, na kheueh aneuëk-aneuëk Allah.
15 Sabab Roh, nyang geubri lé Allah ubak gata, hana kheueh teupeujeuet gata jeuet keu namiet sampoe gata udeb lam keuadaan teumakot. Nyang beuna Roh Allah nyan teupeujeuet gata keu aneuëk-aneuëk Allah. Dan ngon kuasa Roh Allah nyan tanyoe tapeugah keu Allah nyan, "Bapak, nyoe Bapak lôn!"
16 Roh Allah meusajan-sajan ngon roh geutanyoe jipeugah bahwa tanyoe na kheueh aneuëk-aneuëk Allah.
17 Ngon lagée nyan, meunyoe tanyoe na kheueh aneuëk-aneuëk Gobnyan, tanyoe pih na kheueh ahli waréh Gobnyan nyang teuma tateurimong beureukat-beureukat nyang teuma geukeubah lé Allah keu aneuëk-aneuëk Gobnyan. Geutanyoe teuma tateurimong meusajan-sajan ngon Almaseh peue nyang ka geukeubah lé Allah keu Gobnyan; sabab meunyoe tanyoe meudeurita meusajan ngon Almaseh, tanyoe pih geupeumulia meusajan Gobnyan.
18 Banmandum deurita nyang tarasa bak watée nyoe, meunurot peundapat ulôn, hana hase tapeusa mubacut pih ngon keumuliaan nyang teuma geupeugah ubak geutanyoe.
19 Bansigom donya jipreh ngon that-that meucen teuma watée jih Allah geupeugah aneuëk-aneuëk Gobnyan.
20 Sabab álam ka geupeubiyeu jeuet keu rapôh, bukon sabab keuheundak jih keudroe, teuma ngon sabab Allah geupeubiyeu lagée nyan. Bah kheueh ka lagée nyan na cit harapan nyoe:
21 bahwa bak saboh watée álam teuma geupeubeubaih nibak kuasa nyang peuhanco dan teuma meusajan jipeumeurdehka meunan cit jipeumulia meusajan-sajan ngon aneuëk-aneuëk Allah. 22 Tanyoe tateupeue bahwa trok bak watéenyoe bansigom donya apoh apah sabab meudeurita lagée sidroe inong nyang jipeulahé aneuëk manyak.
23 Dan bukon bansigom donya mantong nyang apoh apah; tanyoe keudroe pih apoh apah lam baten. Tanyoe ka tateurimong Roh Allah sibagoe meuneubri Allah nyang phon, teuma tanyoe teutab mantong tapreh Allah geupeubeubaih droe geutanyoe banmandum nyan dan geupeujeuet tanyoe sibagoe aneuëk-aneuëk Gobnyan.
24 Sabab ngon meuharab, tanyoe geupeu seulamat. Teuma meunyoe peue nyang taharab nyan ka deuh tangieng, nyan bukon le harapan. Sabab soe kheueh nyang mantong meuharab sapeue-sapeue meunyoe ka deuh jingieng?
25 Teuma meunyoe tanyoe meuharab sapeue-sapeue nyang gohlom tangieng, tanyoe tapreh ngon saba.
26 Meunan cit ngon Roh Allah teuka geujak tulông tanyoe meunyoe tanyoe leumoh. Sabab geutanyoe hana tateupeue pakriban nyang sibeuna jih tanyoe meudoá; Roh nyan keudroe meuhadab Allah keu jijak lakée keu geutanyoe ngon meucen nyang leupah lhok sampoe hana hase jipeugah.
27 Ngon lagée nyan Po teu Allah, nyang geuteupeue asoe até manusia, muphom peue nyang jilakée lé Roh nyan; sabab Roh nyan jilakée ubak Allah keu umat Allah keudroe, dan saban ngon keuheundak Allah. 28 Tanyoe tateupeue bahwa Allah nyang atoe peue-peue mantong, sampoe jipeuhase nyang gét keu ureuëng-ureuëng nyang gaséh Gobnyan dan geuhôi jihnyan saban ngon reuncana Gobnyan.
29 Awaknyan nyang ka geupiléh lé Allah, ka teuma geupeuteuntée nibak awaiphon keu jeuet keusaban lagée Aneuëk Gobnyan, na kheueh Isa Almaseh. Ngon lagée nyan Aneuëk nyan ka jeuet nyang phon lamkawan syedara-syedara jih.
30 Meunan kheueh Allah geutawök awaknyan nyang ka geupeuteuntée leubeh ilée; dan awaknyan nyang geuhôi nyan, teupeumungken jimeugét lom teuma ngon Gobnyan. Dan awaknyan nyang teupeumungken jimeugét lom ngon Allah, jicok jeumba lam udeb Allah keudroe.
31 Peu kheueh nyang jeuet teupeugah bak watée nyoe ngon mandum nyan? Meunyoe Allah na blaih geutanyoe, soe nyang hase jilawan tanyoe?
32 Aneuëk Gobnyan keudroe hana geugaséh, teuma geuseurah keu keupeuntengan tanyoe banmandum; hana mungken Gobnyan hana geubri keu geutanyoe sipeue-peue nyang laén?
33 Soe kheueh nyang hase jigugat tanyoe umat nyang geupiléh lé Allah, meunyoe Allah keudroe geupeugah bahwa tanyoe hana meusalah?
34 Peu kheueh na ureuëng nyang keuneuk peusalah geutanyoe? Isa singoh nyang bila tanyoe! Gobnyan kheueh nyang ka maté, atawa Gobnyan kheueh nyang ka geupeu udeb lom nibak maté dan na ngon Allah bak teumpat Gobnyan meukuasa.
35 Peu kheueh nyang hase jitam Almaseh geugaséh tanyoe? Peu kheueh hase keusosahan nyang seugah nyan, atawa payah, meunan cit ngon teu iénanya, atawa ngon deuek, meunan cit ngon gasien, atawa bahya, meunan cit ngon maté?
36 Lam Alkitab na teutuléh lagée nyoe, "Siuroe seupôt kamoe udeb lam bahya mawöt lé sabab Droeneueh. Kamoe jipeusaneut lagée bubiri nyang keuneuk jisie."
37 Hana! Nyang beutôi lam banmandum nyan geutanyoe meuteumé meunang nyang sampoereuna lé Gobnyan nyang gaséh geutanyoe!
38 Sabab ulôn peucaya that bahwa bansigom donya, bah kheueh maté meunan cit udeb, bah kheueh malaikat meunan cit nyang mat kuasa, bah kheueh ancaman-ancaman nyang teuka jinoenyoe meunan nyang ancaman nyang teuka singoh atawa teunaga-teunaga nyang laén;
39 bah kheueh hai-hai nyang na di langét, meunan cit hai-hai nyang na lam bumoe atawa peue mantong nyang laén, banmandum nyan hana hase jitam Po teu Allah geugaséh geutanyoe, lagée nyang ka geutunyok rot Isa, Tuhan geutanyoe.


text:
Markus
Chapter 6
Geubeudôh disinan, Isa ngon murit-murit Geuh laju geuwoe u gampông droe.
2 Bak uroe Sabat gobnyan geupeu phon seumeubeuet lam rumoh iébadat. Ramé that ureuëng disinan. Watée ureuëng-ureuëng nyang na disinan jideungoe peue nyang geupeubeuet lé Isa nyan, awaknyan hireuen lagoena. Awaknyan jipeugah, "Pat jiteumé mandum nyoe lé ureuëng nyan? Hikeumat peu kheueh nyang na bak ureuëng nyoe? Pakriban cara jih ureuëng nyoe geupeuna buet ajaéb?
3 Jihnyoe kon utôh kayée, aneuëk Maryam, dan syedara lé Yakobus, Yoses, Yudas dan Simon? Nyoe, syedara-syedara Geuh nyang inong pih na tinggai disinoe." Sabab nyan awaknyan hana jiteurimong Gobnyan.
4 Laju Isa geupeugah ubak awaknyan, "Sidroe Nabi jihoreumat dipat mantong, keucuali di gampông droe jih, dan lamkawan waréh kawöm jih dan keuluwarga jih."
5 Bak teumpat nyan Isa hana geuteumé peubuet sapeue keuhai buet-buet nyang ajaéb, nyang na geupeu puléh na padub droe ureuëng sakét deungon cara geukeubah jaroe Gobnyan ateueh awaknyan.
6 Gobnyan hireuen awaknyan hana jipeucaya. Óh lheueh nyan Isa geujak laju u gampông-gampông nyang na sikeulileng nyan laju geuseumeubeuet.
7 Gobnyan laju geutawök ban dua blaih droe murit Geuh, laju geu utus awaknyan dua-dua droe dan geubri kuasa ubak awaknyan keu jeuet geu-use roh-roh jeuhet.
8 Laju geubri peutunyok lagée nyoe ubak awaknyan, "Bék gata ba sapeue watée gata jak nyan, seulaén tungkat. Bék gata ba peunajoh atawa baluem seudeukah, atawa péng.
9 Sôk kheueh sipatu, teuma bék gata ba dua ôn bajée."
10 Geupeugah lom, "Meunyoe gata tamong lam saboh rumoh, tinggai kheueh lam rumoh nyan sampoe óh watée gata tinggai banda nyan.
11 Teuma meunyoe gata troh bak saboh teumpat, dan ureuëng-ureuëng nyang na disinan hana jitem teurimong dan jideungoe gata, gata tinggai laju teumpat nyan. Dan gata kipah kheueh abée nyang na bak gaki gata sibagoe peu ingat keu awaknyan!"
12 Óh ka lheueh geu amanat lé Isa lagée nyan, geujak kheueh laju ban dua blaih droe murit Gobnyan nyan. Awaknyan geujak peusampoe haba gét bahwa manusia harôh meutobat nibak desya-desya.
13 Murit-murit Isa nyan jai that geu-use roh-roh jeuhet, geusiliek minyéuk zaiton bak ureuëng sakét dan geupeu puléh awaknyan.
14 Haba-haba keuhai banmandum nyang ka teujadi nyan troh cit ubak Raja Herodes, sabab nan Isa ka meusyeuhu ho-ho mantong. Na ureuëng nyang peugah, "Nabi Yahya Pumanö ka udeb lom teuma! Nyang kheueh sabab jih Gobnyan na kuasa keu geupeubuet bandum buet nyang ajaéb nyan."
15 Teuma ureuëng-ureuëng laén jipeugah, "Geuh nyan Ilyas." Na teuma nyang peugah, "Geuh nyan Nabi, lagée sidroe lam kawan Nabi yoh jamén ilée."
16 Watée Herodes jideungoe nyan, laju jipeugah, "Pasti nyoe Nabi Yahya Pumanö nyang ka lôn reupang takue jih yoh masa ilée. Jinoenyoe jihnyan ka udeb lom!"
17 Sabab sigohlom nyan Herodes ka jiyue ureuëng-ureuëng jih keuteujak drob Nabi Yahya, dan jipeutamong gobnyan lam glab. Herodes jipeubuet lagée nyan sabab soai Herodias, peurumoh syedara jih keudroe, na kheueh Filipus. Sabab Herodes ka geumeukawen ngon Herodias,
18 dan soai keuhai nyan Nabi Yahya ka meu ulang-ulang geuteugah Herodes lagée nyoe, "Hana jeuet gata meukawen ngon purumoh syedara gata nyan!"
19 Nyang kheueh sabab jih Herodias jidam that keu Nabi Yahya dan keuneuk jipoh maté Nabi Yahya, teuma jihnyan hana hase jipeubuet hai nyan, sabab jihnyan ji ampeueng-ampeueng lé Herodes.
20 Sabab Herodes ka geuyue bak ureuëng laén jeuet jijaga Nabi Yahya nyan beujroh-jroh ideh lam glab, sabab jihnyan teumakot keu Nabi Yahya. Jihnyan jiteupeu Nabi Yahya sidroe ureuëng gét nyang geu-utus lé Po teu Allah. Dan beutôi, meunyoe Nabi Yahya geumeututoe, Herodes galak cit jideungoe, bah pih jihnyan aloh alah that watée jideungoe.
21 Akhé jih Herodias meuteumé keuseumpatan watée ulang thon Herodes. Bak watéenyan Herodes jipeuna khanuri keu banmandum peujabat manyang keurajeuen nanggroe, peuwira-peuwira dan ureuëng-ureuëng patot Galilea.
22 Nibak khanuri nyan aneuëk dara Herodias jimeunari, dan tari aneuëk dara nyan keubiet mangat that até raja Herodes meunan cit ngon jamé-jamé gobnyan. Dan Herodes laju jipeugah bak aneuëk dara nyan, "Peue nyang kah galak, lakée kheueh. Nyang gata lakéenyan teuma ulôn bri keu gata!"
23 Dan Herodes pih laju jimeujanji bak aneuëk dara nyan deungon jimeusumpah. Kheun Herodes, "Peue-peue mantong nyang gata lakée teutab ulôn bri, bah pih siteungoh nibak keurajeuen ulôn nyang na nyoe!"
24 Teuma aneuëk daranyan laju jiteubiet dan jitanyong bak ma jih, "Mak, peue nyang harôh lôn lakée bak raja nyan?" Jaweueb mak aneuëk dara nyan, "Lakée laju ulée Nabi Yahya Pumanö."
25 Aneuëk dara nyan laju jigisa ubak Herodes dan jipeugah, "Ulôn lakée ulée Nabi Yahya Pumanö neubri keu ulôn jinoenyoe cit teuma nyang teuboh ateueh talam!"
26 Watée jideungoe peue nyang jilakéenyan lé aneuëk dara nyan Herodes seudeh lumpah na. Teuma gobnyan hana hase jitulak peue nyang jilakéenyan sabab raja nyan ka jimeusumpah dikeue dum na jamé jih.
27 Deungon nyan lé raja nyan laju jipeurintah ubak peungawai jih mangat jijakcok ulée Nabi Yahya Pumanö. Deungon nyan, sipa-i nyan laju jijak ubak peunjara, dan laju jireupang takue Nabi Yahya.
28 Óh lheueh nyan lé sipa-i nyan laju jiba ulée nyan lam talam dan laju jijok ubak aneuëk dara nyan. Dan aneuëk daranyan laju jijok teuma atra nyan ubak mak jih.
29 Watée murit-murit Nabi Yahya jideungoe hai nyan, awaknyan laju jijak cok manyét Nabi Yahya, dan laju jipasoe lam kubu.
30 Rasui-rasui nyang geukirém lé Isa nyan óh lheueh nyan ka geuwoe teuma, dan laju meusapat ngon Isa. Awaknyan jilapor bak Gobnyan banmandum nyang ka awaknyan peubuet dan awaknyan peurunoe.
31 Jai lagoena ureuëng nyang teuka dan jijak, akhé jih keugeu makheun mantong Isa ngon murit-murit Gobnyan hana hase. Sabab nyan Isa geupeugah ubak murit-murit Geuh, "Jak kheueh geutanyoe bak teumpat nyang sungue, nibak teumpat nyan tanyoe jeuet keudroe dan gata hase tameureuhat sikeujab."
32 Deungon na haba Isa nyan, awaknyan laju geu-ék ateueh peurahô geujak ubak teumpat nyang sungue.
33 Teuma jai that nyang kalon awaknyan geutinggai teumpat nyan, dan jiteupeu soe awaknyan. Teuma, nibak mandum banda nyang na lam wilayah nyan, bubena ureuëng laju jijak sira jiplueng rot ateueh darat mangat leubeh awai trok awaknyan nibak Isa ngon murit-murit Gobnyan.
34 Watée Isa geutreun ateueh peurahô, laju deuh geukalon ureuëng ramé nyan. Gobnyan weueh that-that watée geungieng, lagée bubiri hana nyang rabe. Teuma Gobnyan pih ka geupeu phon peurunoe awaknyan deungon mubagoe masa-alah.
35 Watée uroe ka seupôt, murit-murit Isa geupeugah ubak Gobnyan, "Karab malam dan teumpat nyoe sungue that.
36 Leubeh gét bapak yue awaknyoe mangat jijak, mangat awaknyan jeuet teuma jijak bloe peunajoh nyang na nibak binéh-binéh gampông nyang na silingka nyoe."
37 Teuma geujaweueb lé Isa, "Gata mantong nyang bri mangat awaknyan jeuet jimakheun" "O ma, peu kheueh museuti kamoe jak bloe keu ureuëng ramé nyoe ngon dua reutoh péng pirak keuteubri makheun mandum awaknyoe?" meunan kheueh geukheun lé murit-murit Isa nyan.
38 Teuma geutanyong lé Isa, "Padub boh na ruti nibak gata? Cuba jak ngieng." Oh leupah awaknyan jijak kalon, awaknyan laju jikheun, "Ruti na limong boh meunan cit eungkot na dua boh."
39 Oh lheueh nyan Isa laju geuyue duek awaknyan banmandum ateueh naleueng nyang ijo seucara meutumpôk-tumpôk.
40 Bubena awaknyan pih laju geuduek ngon teuatoe, meutumpôk-tumpôk. Na nyang sireutôh droe saboh tumpok, dan na cit nyang limong ploh droe saboh tumpok.
41 Óh lheuehnyan Isa laju geucok ruti nyang limong boh nyan dan meunan cit eungkot nyang dua boh, laju geutangáh u langét sira geulakée teurimong gaséh ubak Allah. Óh lheueh nyan, ruti nyang na nyan laju geupriek-priek ngon jaroe Geuh keudroe laju geujok bak murit-murit Geuh dan geuyue jok-jok ubak mandum ureuëng nyang na disinan. Meunan cit ngon eungkot dua boh nyan geujok-jok keu awaknyan banmandum.
42 Awaknyan banmandum jiteumé makheun sampoe án troe-troe.
43 Óh lheueh nyan peunajoh nyang na leubeh nyan laju geupeusapat lé murit-murit Isa -- banmandum nyan na dua blaih boh raga peunoh.
44 Ureuëng agam nyang pajoh ruti nyan na limong ribée droe.
45 Óh lheueh nyan Isa laju geuyue jak banmandum murit-murit Gobnyan leubeh awai nibak gob nyan u Betsaida nyang na di meurandeh danau, dan Gobnyan laju geuyue bak ureuëng ramé nyan mangat jiwoe.
46 Óh ka lheueh geuyue woe ureuëng ramé nyan, Isa geujak laju ubak bukét keugeujak meudoá.
47 Watée malam ka teuka, peurahô murit-murit Isa kana nibak teungoh danau, dan Isa keudroe mantong na ateueh darat.
48 Gobnyan deuh geukalon padub na hek jih awaknyan jikayoh peurahô nyan u meurandeh sabab angén teuga that jipot nyang teuka meulawan arah. Sabab nyan, na kira-kira poh lhée ngon poh nam beungoh, Isa laju geujak ubak awaknyan sira geujak ateueh ié. Dan gobnyan geujak laju siulah-ulah teuma teulewat awaknyan.
49 Watée awaknyan jingieng Isa geujak ateueh ié, awaknyan jipike Gobnyan antu,
50 deungon nyan awaknyan jiklik-klik sabab teumakot that. Sabab banmandum awaknyan na jingieng gobnyan dan awaknyan lumpah teukeujot. Teuma Isa laju geupeugah bak awaknyan, "Teunang mantong! Ulôn nyoe Isa, bék teumakot!"
51 Laju teuma Gobnyan geu-ék ateueh peurahô awaknyan, óh lheueh nyan angén pih reuda dan mandum murit-murit Isa hireuen lagoena.
52 Nyang ajaéb le sabab limong boh ruti nyan gohlom cit muphom lé awaknyan, payah that nibak awaknyan keujituóh muphom.
53 Watée katrok u meurandeh danau, awaknyan geurhom saôh di panté Genesaret.
54 Watée awaknyan geuteubiet lam peurahô, ureuëng-ureuëng ramé jikalon bahwa nyang teuka nyan na kheueh Isa.
55 Laju awaknyan jiplueng-plueng keudeh keunoe bansaboh wilayahnyan, dan laju jipeuphon ba ureuëng-ureuëng sakét ateueh tika ubak Isa. Meunyoe awaknyan jideungoe Isa na bak saboh teumpat, awaknyan pih laju jiba ureuëng-ureuëng sakétnyan keunan.
56 Dipat mantong Isa teuka -- bahnyan di gampông, di banda atawa di gampông -- disinan pih ureuëng-ureuëng ramé sabe jiteuka sira jikeubah ureuëng-ureuëng sakét nyan lam padang. Awaknyan laju jilakée deungon meuharab that mangat awaknyan jitem cukéh jubah Isa, bahpi ujong jih mantong. Banmandum nyang cukéh nyan, puléh mandum.


text:
Jagong
Jagong (Zea mays ssp. mays) nakeuh saboh jeuneh tanaman nnyang geucok keu peunajoh. Jagong saban lagee gandom ngon pade jeuet keu peunajoh utama. Bak ureueng Amerika Teungoh ngon Selatan, jagong nakeuh peunajoh pokok, lagee ladom ureueng di Afrika, meunan cit ladom daerah di Indonesia. bak jameun jinoe, jagong le geucok keu bahan eumpeuen meulatang. Na cit geucok keu teupong atawa keu minyeuk.Meumacam produk geupeuget keu bahan industri farmasi, kosmetika, ngon kimia.
Khusuh lam bidang biologi ngon pertanian. Dari phon abad ke-20, tanaman nyoe ka jeuet keu objek penelitian genetika nnyang intensif, dan jibantu peuget teknologi kultivar hibrida nnyang revolusioner.
Seujarah asai mula
Jagong nnyang dipula uroe nyoe jipeugah nakeuh jeuneh langsong nibak saboh jeuneh naleueng hi jagong nnyang geupeunan teosinte (Zea mays ssp. parviglumis). Proses domestikasi nyoe, jipeugah nakeuh dari 7000 thon nnyang ka leupah buet ureueng bak teumpat nyan, gen-gen jitamong dari subspesies laen, terutama Zea mays ssp. mexicana. Istilah teosinte nyoe seubeutoijih jikheun keu bandum spesies lam genus Zea, keucuali Zea mays ssp. mays. Proses domestikasi nyoekeuh nnyang jeuet keu seubab bak jagong h'an udep keudroe miseue lam uteun nyo kon tapula[1].
Bak ileumee arkeologi pula jagong paleng awai lam donya nakeuh di blah selatan Meksiko, Amirika Tengoh, dari 7 000 thon nnyang ka leupah. khot-khot tungkue jagong jameun peureumeun nnyang diteumee lam Guha Guila Naquitz, Lembah Oaxaca ka trok 6250 tahun; tungkue utuh paleng trep diteumee di guha-guha toe Tehuacan, Puebla, Meksiko, berusia sekitar 3450 SM.[2][3] Bangsa Olmek ngon Maya meunurot seujarah ka jipula jagong ban sigom Amirika Tengoh dari 10 000 thon nnyang ka leupah. Teknologi ini jiba u Amirika Selatan (Ekuador) ukoran 7 000 thon nnyang ka leupah, trok u daerah gunong blah selatan Peru 4 000 thon nnyang ka leupah. Pada saat inilah berkembang jagong nyang beradaptasi dengan suhu rendah di kawasan Pegunungan Andes.[4]. Sejak 2500 SM, tanaman ka jituri ban sigom Benua Amerika[5].
Trok ureueng-ureueng Eropa dari akhe abad 15 jiba jeuneh-jeuneh jagong u Donya Awai, ke Eropa atawa Asia. Penyebaran jagong u Asia bagah karna teuhah jalur barat nnyang dipeuphon le armada Ferdinand Magellan mjilingkeue Samudera Pasifik. Bak teumpat-teumpat baro nyoe jagong relatif mudah meuadaptasi sabab tanaman nyoe nakeuh tanaman nnyang plastisitas fenotipe that.
Jagong itamong u Nusantara sigohlom bangsa Eropa jipuphon meulayeue ban sigom donya. Di Jawa, istilah ka na dari masa keurajeun Kadiri seugohlom-Majapahit atawa mungken sigohlom nyan (sigohlom abad ke-11).[6] sabab riwayat nnyang jameun that nyoe, macam jiboh nan keu tanaman nyoe. Narit "jagong" menurot Denys Lombard geupeupaneuk dari jawa agung, meumakna "jewawut rayek"[7], nan nnyang jingui ureueng Jawa jipeutamong lam bahasa Melayu. beuthat pih, narit "agung" hana lam bahasa Jawa kuna, jadi pendapat nyoe keliru. Lam Parthayajña 12.5 jipeugah bahwa jewawut ngon jagong nakeuh tanaman nnyang hana saban.[6] Nyoe nan-nan jagong lam basa dairah len di Indonesia jagong (Sunda, Aceh, Batak, Ambon), jago (Bima), jhaghung (Madura), rigi (Nias), eyako (Enggano), wataru (Sumba), latung (Flores), fata (Solor), pena (Timor), gandung (Toraja), kastela (Halmahera), telo (Tidore), binthe atawa binde (Gorontalo dan Buol), dan barelle´ (Bugis)[8]. Di kawasan timu Indonesia le cit nnyang ngui istilah milu[9], Narit nyoe jicok nibak narit milho, meumakna "jagong", lam basa Portugeh.
Botani
Tanaman saboh musem (annual) nnyang sigo udep trok 80-150 hari (3 - 5 buleun), teurgantung kultivar dan watee pula. Istilah "seumur jagong" lam basa Indonesia nakeuh geupeusaban ngon umu jagong lhee sampe peut buleuen[10].
Mannyang bak jagong hana saban, meumacam. Rata-rata trok 2,0 - 2,5 mete, beuthat pih na kultivar nnyang trok 12 m bak ladom teumpat[11]. mannyang bak jagong biasa disipat dari ateuh tanoh trok atot keuneulheuh sigohlom mu bungong agam (malai). beuthat na nnyang jeuet timoh tarok (seperti padi), biasa jareueng nnyang meunan. tangke bak meuatot-atot, tiep atot kira-kira 20 cm. Bak atot nyoe keuh meukmat peuleupeuk on, nnyang nnyang jigruep tangke bak. On jagong hana tangke. Linteung on biasa 9 cm, pannyang trok 120 cm[12].
Jagong itamong jeuneh monokotil, jagong meuukheue rambeuk pannyang/lhok ukheue beasa trok 80 cm, beuthat lagee nyan pih le nnyang kisaran 20 cm. Bak jagong nnyang ka sep meuumu iteubiet ukheue adventif dari atot-atot bagian paleng miyup nnyang ngat bek reubah bak.
On jagong nakeuh on sempurna, mna peuleupeuk, tangke, na bideung on. Bentuk on pannyang. Antara peuleupeuk ngon tangke on na lidah-lidah (ligula). Tuleueng on santeut ngon ma tuleueng on. Ateuh on na nnyang luen, na nnyang meubulee. Stoma bak on jagong lagee halter, nyang khaih ata Poaceae (sukee naleueng). Tiep stoma dilingka le sel-sel epidermis nyang hi kipah.
Susonan bungong jagong nakeuh diklin, yaitu na bungong agam, na bungong inongn nnyang hanna sapat tapi mantong lam sibak tanaman (monoecious). bungong meususon majemuk, bungong agam meususon lam bentuk malai, meunyo bungong inong lam bentuk tungkeue. Bak bak jagong, kuntum bungong (floret) meususon meujudo nnyang jipisah le saboh pasang glumae (gluma). Rangkaian bungong agam timoh bak bagian pucak tanaman. Serbuk sari meuwarna kuneng, mubee harom nnyang khaih. bungong inong meususon lam tungkeue. Tangke tungkeue timoh dari atot, di antara bak ngon peuleupeuk on.
Beasa, sibak bak jagong cit saboh tungkeue nnyang produktif nnyang na meuploh trok reutoh bungong inong. Ladom kultivar unggul meuhase leubeh nibak saboh tungkeue produktif, jikheun jagong prolifik. bungong agam jagong beasa siap jimeukawen bak 2-5 hari lebeh awai dari bungong inong nyan (protandri).
Pula
Syarat udep
Beuthat le jeuneh jagong item udep atawa jimeuadaptasi ngon cuwaca leupie dairah gonong mannyang, jagong nyoe nakeuh tanaman tanoh miyup nnyang meukeunong ngon suhu suum bacut, beukeunong mata uroe sabe. Meunyo di miyup 10 Celsius h'an item timoh le.
Jagong peureulee ie saban lagee rata-rata tanaman laen, meunyo kureueng ie watee awai tapula, 'oh' masa meubungong, ngon meuasoe tungkeue maka akan itron hase.
Jagong item timoh bak mumacam tanoh, asai baja ngon ie sep. Ukheue jagong hana lhok, Tanoh h'anjeuet kreueh. Jagong le peureulee baja, nnyang utama nakeuh nitrogen ngon fosfor. Jagong pah bak tanoh netral (pH 5 - 6,5). Meunyo bak tanoh masam, lagee tanoh gambot ngon podsolik mirah kuneng (PMK), peureulee boh gapu, ato ie beupah.
Cara peulaku lahan tapula jagong beasa dari mu'ue, peurata tanoh, peuget lueng angen, boh dolomit (meunyo tanoh masam).
Jeneh Bijeh Jagong di Indonesia
Le that ureueng nnyang geupula jagong. Bak jagong itamong lam golongan Spermatophyta, glah Monocotyledone, ordo Graminae, familia Graminaceae lam genus Zea. Nan laten Zea Mays. Jinoe jagong ka jeuet keu komoditi donya, nanggroe-nanggroe di donya ka jimeuulok pula jagong untuk ji ekspor u luwa. Salah salah saboh cara ngat le jiteumee hase nakeh jingui bijeh nnyang get. Bak takalon, bijeh jagong jeuet taweuek 3:
- Jagong Komposit. Jagong komposit atawa jagog lokal nakeuh jeuneh jagong nnyang beasa geupula le ureueng awai. Jinoe ka jareueng ureueng pula. Leubeh jagong nyoe nakeuh hana trep umu, hana that meupeuyaket, jeuet tapula meuulang-ulang. Kureueng jeuneh jagong nyoe nakeuh hana le hase tok antara 3-5 ton lam sihekta. Varietas jagong komposit di Indonesia miseue: Arjuna, Bisma, Joster, Sukma raga, Goter, Kretek, Gajah mas, Genjah rante, dll.
- Jagong Hibrida. Jeuneh jagong hibrida nakeuh jagong nnyang ka jipeulaku biasa jipeukawen antara jagong agam ngon jagong inong hingga meuhase bijeh jagong nnyang leubeh get. Keunggulan jeneeh jagong hibrida nyoe nekeuh hase panen le trok 8-12 ton lam sihektar. kureueng bijeh nyoe nakeuh bak yum 20 go trok 40 go lipat dari yum jagong pajoh, h'anjeuet tapeutron le keu bijeh sabab meutron hase trok 30 %, jadi ureueng meulampoh payah bloe bijeh sabe. Varietas jagong hibrida lagee: Pioner, BISI, NK, DK, le laen lom
- Jagong Transgenik. jeuneh jagong transgenik nakeuh bijeh jagong nnyang proses jipeuget ngon cara jipeutamong gen dari makhluk hidup atau non-makhluk hidup nnyang hase dudoe jeuet keu tanaman super. Keunggulan jeuneh jagong nyoe nakeuh kapasitas produksi le trok 8-10 ton lam si hekta, sanggop itheun peunyaket..
Varietas jagong transgenik: jagong BT, jagong terminator, jagong RR-GA21, jagong RR-NK608, dll.
Cara pula
Jagong peureulee cahya matauroe langsong ngat pah timoh. Dairah nyang ujeuen 85–200 mm lam sibuleuen, suhu udara 23-27 °C (ideal), dan pH tanoh 5,6-7,5 adalah ideal. jeuneh tanoh tidak terlalu penting, asalkan aerasi baik dan ketersediaan air mencukupi. Air nyang cukup pada fase pertumbuhan awal, pembungaan, serta pengisian biji adalah kritis bagi produksi jagong pipilan. Kekurangan air pada fase-fase pertumbuhan tersebut akan secara jelas menurunkan produksi.
Cara pula jagong tradisional nakeuh ngon cara tajok ngon dugai. Cara pula modern beasa ngon mekanisasi, biasa ngon meusen tabu bijeh (seed driller). Padek populasi pula biasa nakeuh 60 000 sampai 120 000 bak per ha, nyang biasa antara bak ngon bak (50–100 cm) antara lam bareh (10–40 cm).
Baja jagong le that peureulee. Watee phon jeuet baja organik, meunan cit baja kimia lagee nitrogen (N, dari urea ataupun ZA), fosfat (beasa dari SP36), ngon kalium (K, beasa dari KCl) ngat meuteumee hase nyang get. Beuthat pih meunan, sejak 2000-an di Indonesia ka jipeuturi baja majemuk nyang ka na 3 boh unsur nyan. Pupok organik ie (POC) pih ka mulayi na ureueng boh.
Bak teungoh masa rayek vegetatif, jagong bak jagong jiteubiet ukheue (aerial roots) sehingga memerlukan pembumbunan untuk memaksimalkan penyerapan hara. Pengendalian tumbuhan pengganggu (gulma) dilakukan menggunakan herbisida atau dilakukan dengan pendangiran.
Penanaman jagong mengandalkan pasokan air dari hujan. Apabila mengalami kekurangan air, praktik di Indonesia pemberian air biasanya diberikan dengan cara penggenangan parit apabila hujan tidak tersedia. Air dialirkan melalui saluran irigasi atau menggunakan pompa air.
Organisme Peunyaket
Organisme peunyaket bak jagong di daerah tropika ngon non-tropika hana saban.
Lam kawasan Asia tropika, penyaket utama jagong nakeuh:
- peunyaket bulai (maize downy mildew) karena infeksi Peronosclerospora maydis,
- karat on jagong karena cendawan Puccinia (terutama P. polysora),
- bercak on jagong (Southern leaf blight) karena cendawan Bipolaris maydis (teleomorf: Cochliobolus heterostrophus),
- hawar on jagong (Northern leaf blight) karena cendawan Setosphaeria turcica (anamorf: Exserohilum turcicum),
- busuk pelepah (sheath blight) karena cendawan Rhizoctonia solani,
- busuk batang jagong karena bermacam-macam cendawan dan oomycetes, dan
- busuk tongkol oleh cendawan Fusarium, Diplodia, dan Gibberella,
- gosong bengkak (corn smut) karena cendawan terutama Ustilago maydis,
- peunyaket mosaik kerdil jagong karena infeksi Maize Dwarf Mosaic Virus.
Hama utama jagong adalah
- penggerek batang jagong Ostrinia furnacalis (Asia tropika) dan Ostrinia nubilalis (daerah subtropika dan iklim empat musim)
- lalat bibit Atherigona spp.,
- uret, terutama Lepidiota stigma (Jawa dan Sumatra),
- ulat tanoh, seperti Agrotis,
- ulat grayak Spodoptera,
- penggerek tongkol Helicoverpa armigera
- belalang kembara Locusta migratoria,
- tikus sawah Rattus argentiventer,
- kumbang gudang, terutama Sitophilus zeamais dan S. oryzae, dan
- ngengat gudang, seperti Sitotroga.
Di Afrika tropis dikenal gulma sekaligus parasit berbahaya nyang diawasi ketat agar tidak masuk ke kawasan Asia tropika, yaitu striga.
Struktur Anatomi Zea mays
Sayatan Melintang on
Perubahan anatomi terjadi pada sel epidermis, jaringan mesofil dan jaringan pembuluh helaian on nyang terserang peunyaket bercak dan karat. Sayatan melintang helaian on jagong kontrol menunjukan tiga sistem jaringan nyang jelas, yaitu jaringan dermal (epidermis), jaringan dasar (mesofil) dan jaringan pembuluh (xilem dan floem). Helaian on nyang terserang peunyaket bercak juga masih memperlihatkan ketiga sistem jaringan nyang jelas namun pada helaian on jagong nyang terserang peunyaket karat sudah tidak dapat dibedakan lagi antara jaringan dasar (mesofil) dan jaringan pembuluh (xilem dan floem).
Pemanfaatan
Produk utama jagong adalah bijiannya (grain). Bijian sebenarnya adalah buah dan biji nyang menyatu. Massa bijian terbesar diisi oleh endosperma nyang kaya oleh karbohidrat. Dari bijian nyang dihasilkan, jagong menjadi sumber pangan pokok manusia ketiga setelah gandum dan beras/padi[13]. Bijian jagong dimanfaatkan sebagai pakan hewan, baik untuk unggas maupun ternak besar. Serapan terbesar di Indonesia sekarang adalah sebagai sumber pakan ternak. Olahan bijian juga diserap dalam industri pangan, farmasi, kosmetika, dan industri kimia.
Produk jagong penting lainnya adalah jagong tongkol. jagong tongkol juga dipanen dalam usia sekitar tiga minggu setelah penyerbukan untuk dijadikan sayuran atau direbus serta dibakar. jagong manis biasanya mengisi pangsa ini. Tongkol jagong nyang masih muda dan belum berkembang penuh dipanen sebagai sayuran segar nyang dikenal sebagai jagong semi atau babycorn.
Tanaman jagong utuh nyang masih hijau dimanfaatkan oleh usaha tani peternakan sebagai hijauan. Kandungan protein tanaman jagong cukup tinggi sebagai sumber pakan bagi sapi dan kerbau. Bidang bioenergi mengembangkan tanaman jagong dengan kandungan selulosa tinggi untuk dimanfaatkan biomassanya sebagai sumber energi terbarukan.
on pembungkus (braktea) tongkol jagong (disebut kelobot) nyang telah dikeringkan digunakan di Jawa sebagai pembungkus penganan maupun sebagai komponen rokok tradisional ("rokok kelobot") nyang dilinting sendiri oleh penggunanya.
Pangan
Bagian jagong nyang biasa jipajoh le manusia nakeuh aneuk jagong, nyang muda gohlom tho atawa nyang ka tho 'oh ruek.
aneuk jagong nyang ka tho/ruek jeuet jipeuget keu teupong jagong (maizena). Maizena biasa geucok keu bahan peuget kuweh atawa peunajoh, na cit geupeuget keu mie bihun.
Dedak jagong nakeuh jagong nyang ka jigileng haloh.
Aneuk jagong teutop gasa di Amerika Serikat jeuet keu peunajoh populer, corn flakes. Di Jawa Timu terutama,aneuk jagong ruek/tuha jitop jipeuget keu beras jagong, nyang setelah dikukus atau ditanak menjadi nasi jagong. Nasi jagong ini, murni atau bercampur nasi padi, umum sebagai makanan pokok terutama di wilayah Jatim nyang mendapat pengaruh dari budaya Madura.
Bijian utuh jagong dapat dipanggang, disangrai, atau digoreng. Gorengan bijian kering jagong dikenal sebagai marning di Jawa Tengah. Dari bijian jagong kering varietas tertentu juga dapat dibuat brondong jagong.
jagong muda biasanya dipasarkan secara utuh bersama tongkolnya. jagong manis mengisi kebanyakan pangsa ini, meskipun jagong ladang dan jagong ketan juga dipanen dalam keadaan demikian. Tongkol direbus, dipanggang, atau dibakar. Beberapa masakan sayur, seperti sayur asam dan sayur bening dilengkapi dengan potongan tongkol jagong atau bijian muda nyang sudah dipisahkan dari tongkolnya (dipipil).
Pakan
Untuk unggas dapat diberikan dalam bentuk utuh (pakan burung dara), dipecah (pakan burung pengicau), dihaluskan, sampai berbentuk bubuk.
Saat ini jagong juga dijadikan sebagai sumber energi alternatif.[14]
Leubeh nibak nyan, saripati jagong jeuet ta ubah menjadi polimer sebagai bahan campuran pengganti fungsi utama plastik. Salah satu perusahaan di Jepang telah mencampur polimer jagong dan plastik menjadi bahan baku casing komputer nyang siap dipasarkan.[15]
Gizi
Aneuk jagong le that karbohidrat. Karbohidrat trok 80% dari bandum aneuk jagong tho. Karbohidrat lam bentuk pati beasa meujampu amilosa ngon amilopektin.
Kandungan gizi jagong per 100 gram nakeuh:[16]
- Kalori: 355 Kalori
- Protein: 9,2 gr
- Leumak: 3,9 gr
- Karbohidrat: 73,7 gr
- Kalsium: 10 mg
- Fosfor: 256 mg
- Zat Besoe: 2,4 mg
- Vitamin A: 510 SI
- Vitamin B1: 0,38 mg
- Ie : 12 gr
dan bagian nyang dapat dicerna 90%.
Meunyo tabandeng ngon breueh, karbohidrat jagong nip dari breueh, meunyo protein leubeh le jagong.
* = angka tidak resmi
F = perkiraan FAO
Nè seunurat
- ^ Gepts P. 2004. Crop Domestication as a Long-term Selection Experiment. In: Janick J. Plant Breeding Reviews, Vol. 24, Part 2, ISBN 0-471-46892-4. John Wiley & Sons, Inc. hal. 6.
- ^ "Origin, History and Uses of Corn". Iowa State University, Department of Agronomy. 11 Februari 2014.
- ^ Roney, John (2009). "The Beginnings of Maize Agriculture". Archaelogy Southwest 23 (1):4
- ^ Bakalar, Nicholas. Corn, Arrowroot Fossils in Peru Change Views on Pre-Inca Culture. National Geographic News. Edisi 2 Maret 2006
- ^ Roney, John (Winter 2009). "The Beginnings of Maize Agriculture". Archaeology Southwest 23 (1): 4.
- ^ a b "jagong Telah Ada Di Era Majapahit – Nusantara Review". https://www.nusantarareview.com/jagong-telah-ada-di-era-majapahit.html.[[Category:| Jagong]]
- ^ Lombard, D. 1996. Jaringan Asia. Penerbit Gramedia. p. 263.
- ^ Zea mays L.. Laman tanaman obat Departemen Kesehatan
- ^ Sop jagong “Milu siram” nyang menggoda selera. Blog untuk Sup jagong Siram.
- ^ Entri "seumur jagong" di Wiktionary
- ^ Karl, J.R. (May 2013). "The maximum leaf quantity of the maize subspecies". The Maize Genetics Cooperation Newsletter 86: 4. ISSN 1090-4573. "The Maximum Leaf Number of the Maize Subspecies; the "Leafy" Mutation Placed into the Tallest Strain"
- ^ Stevenson, J. C.; Goodman, M. M. (1972). "Ecology of Exotic Races of Maize. I. Leaf Number and Tillering of 16 Races Under Four Temperatures and Two Photoperiods1". Crop Science 12 (6): 864. doi:10.2135/cropsci1972.0011183X001200060045x.
- ^ Saptoningsih. Diversifikasi Pangan Olahan jagong. Laman BPPSDMP Kementerian Pertanian.Diakses 3 Juni 2015.
- ^ Biello, D. Can Ethanol from Corn Be Made Sustainable?. Scientific American. 20 Feb. 2013. Diakses 12 Mei 2014.
- ^ http://www.detikinet.com/index.php/detik.read/tahun/2008/bulan/01/tgl/09/time/091302/idnews/876754/idkanal/317
- ^ Sumber: Direktorat Gizi, Departemen Kesehatan Republik Indonesia
- ^ Salah kutip: Tag
tidak sah; tidak ditemukan teks untuk ref bernama
FAO
Peunawôt luwa
- [1] U.S. Grains Council
- [2] National Corn Growers Ass.
- Common Names of Plant Diseases. Daftar peunyaket jagong dunia.


text:
(For National Poetry Month I write a daily stream-of-conscious poem. Spontaneous single edit – it will be ugly! Poem #24.)
blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah lost blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah poet blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah word blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah blah


text:
Muhammad Nashiruddin al-Albani
Muhammad Nashiruddin al-Albani lahé di Shkodër, Albania bak thon 1332 H-1914 M. Gobnyan nakeuh sidroë ulama ngon gurèë ahli hadits, faqih, deungon fokus dakwah geuh leubèh u masalah peuteupat lom mandum éhwai Islam u ateuh Qur’an ngon sunnah nabi saw deungon manhaj salafus-shalèh. Syaikh al-Albani nakeuh ulama nyang meuceuhu ban sigom dônya Islam. Gobnyan nakeuh ulama nyang hana harok keu dônya. Gobnyan kayém geuulang-ulang narit:
ﺤﺐ ﺍﻠﻇﻬﻭﺭ ﻴﻘﺼﻢ ﺍﻠﻇﻬﻭﺭ
"Galak keu jithee lé gob nakeuh peubinasa droë."
Syaikh al-Albani wafeut di Amman, Urdun bak thon 1420 H-1999 M lam umu 86 thôn.[1]
Referensi[peusaneut | peusaneut nè]
- ^ Syaikh Muhammad Nashiruddin al-Albani, Muqaddimah Sifat Shalat Nabi, Edisi lam Bahsa Indonesia, (2008), ôn VII-IX.


text:
Bạn đang xem: Fan ùa vào mv that xx của gTìm loi bai hat that xx - G-dragon tức thì trên mojaocena.com. Nghe bài xích hát That Xx rất chất lượng 320 kbps lossless miễn phí.
Xem thêm: Top Phim Hành Động Võ Thuật Hồng Kông Gay Cấn Hay Nhất, Phim Hồng Kông Võ Thuật Xưa Hấp Dẫn
uyeonhi gireul geoddane namjal bwasseo Yea I saw himhogsina haet***nnae yegami majasseo I told younega jun banjireul ppaegohanjjogen paljjangeul kkigogeunyang yeogi kkajiman marhalgeI don’t wanna hurt yougeunde ohiryeo neoneun naege hwareul nae Whygeuneun jeoldaerogeureol riga eobtdae Sure you’re rightnaneun ne nunchil salpigonaega jal mot bon georagogeurae neol wihae geojitmal halge I’m sorryOh nal molla juneun nega miwoi gidarimi sirheogeu son ije noheuragonega seulpeohal ttaemyeonnaneun jugeul geotman gatdago babygeu saekki boda naega motan ge mwoyadodaeche wae naneun gajil su eobtneun geoyageu saekkineun neoreul sarang haneun ge anyaeonjekkaji babogati ulgoman isseul geoyaneon geu saram yaegil hal ttaenhaengbokae boyeo You look happyireokerado useuni joha boyeo I’m happygeureul jeongmal sarang handagomachi yeongwonhal georagomidneun ne moseubiI don’t know what lớn say no moreneoui chingudeul modu geureul jal ara yup they knowppeonhi da boineun geolneoman wae mot bwa It’s youThey say love is blind Oh baby you so blindjebal he eojigireul baralgeOh nal molla juneun nega miwoi gidarimi sirheogeu son ije noheuragonega seulpeohal ttaemyeonnaneun jugeul geotman gatdago babygeu saekki boda naega motan ge mwoyadodaeche wae naneun gajil su eobtneun geoyageu saekkineun neoreul sarang haneun ge anyaeonjekkaji babogati ulgoman isseul geoyabitsan chae yeppeun otgogeub reseutorang neon jal eoullyeohajiman ne yeop geu Xneun jeongmal anyaneorangeun an eoullyeone apeseo geojitmisoreul jieumyeone bolgwa meorit gyeoreul manjimyeosogeuron bunmyeong dareun yeojareul saenggakaeeojjeom geureol su itni joe gataenega heullin nunmul mankeum naega ***jarhaejulge babyneo honja gamdanghal apeum naegedo jomnanwo jullae babyna jom bwadallago geudae sarangi waenarangeol molla wae neoman mollageu saekki boda naega motan ge mwoyadodaeche wae naneun gajil su eobtneun geoyageu saekkineun neoreul sarang haneun ge anyaeonjekkaji babogati ulgoman isseul geoyageu saekki boda naega motan ge mwoyadodaeche wae naneun gajil su eobtneun geoyageu saekkineun neoreul sarang haneun ge anyaeonjekkaji babogati ulgoman isseul geoya


text:
Nah, demikian keseluruhan lirik lagu Rough dari GFriend beserta makna dan terjemahannya dalam bahasa Indonesia.
com News Update", caranya klik link , kemudian join.
gieok halgeyo jinagabeorin oneuldo jigeum i sigandeureul gieokhaji moshaedo naega gieokhamyeon dwaeyo haruharu meoreojyeogado uri moseubeun geu jarie meomulleoissgessjyo geunarui neol ana juji moshan na geureon nareul bomyeo manyang useojudeon neo gyesok daheuldeut maldeus meoreojideon naui dwieseo apeujianhge ttaseuhage naege boiji anhge uldeon nal kkok anajudeon ni moseupdo namaisseo haruharu meoreojyeogado uri moseubeun geu jarie meomulleoissgessjyo geunarui neol jikyeo juji moshan na geureon nareul bomyeo miso jieojudeon neo gyesok daheuldeut maldeus meoreojideon naui dwieseo apeujianhge ttaseuhage naege boiji anhge uldeon nal kkok anajudeon ni moseupdo namaisseo nan dasi doragado jigeumui neukkim geudaero ango dagagalge myeoccbeoneul banbokhaedo nae maeumeun neol hyanghanikka naege sarangeun hanappuninikka gyesok daheuldeut maldeus meoreojideon naui dwieseo apeujianhge ttaseuhage naege boiji anhge i sigani jinagado gieokhaejullae naneun jigeumdo geu ttaedo ni gyeote seo isseulge himdeureossdeon sungandeuldo naegeneun gomawosseo• , lalu cari berdasarkan nama artis.
Tidak hanya GFriend, masih banyak karya-karya dari grup K-pop lainnya yang dapat kamu simak di KepoGaul.


text:
1 Tawarikh
Chapter 3
Aneuëk-aneuëk agam Nabi Daud nyang lahé di Hebron, meunurot urotan umu jih na kheueh:
2 Ban nam droe aneuëk agam Nabi Daud nyan lahé di Hebron di teumpat Nabi Daud geumat keurajeuen 7,5 thon treb jih. Di Yerusalem Nabi Daud geumat peurintah na
3 thon treb jih,
4 dan le that aneuëk agam gobnyan nyang lahé disinan. Deungon ureuëng binoe geuh nyang nan jih Batsyeba aneuëk Amiel, Nabi Daud na teuma
5 droe aneuëk agam nyang lahé di Yerusalem: Simea, Sobab, Natan dan Nabi Sulaiman.
6 Na cit sikureueng droe aneuëk agam gobnyan nyang laén: Yibhar, Elisua, Elifelet,
7 Nogah, Nefeg, Yafia,
8 Elisama, Elyada, dan Elifelet.
9 Seulaén awaknyan mantong na aneuëk-aneuëk agam Nabi Daud nyang laén nyang lahé nibak gundek-gundek geuh. Dan na cit sidroe aneuëk inong gobnyan nyang geuboh nan Tamar.
10 Silsilah Raja-raja Israel nibak Raja Nabi Sulaiman trok ubak Yosia na kheueh nyang teupeugah nyoe: Nabi Sulaiman, Rehabeam, Abiam, Asa, Yosafat, Yehoram, Ahazia, Yoas, Amazia, Uzia, Yotam, Ahas, Hizkia, Manasye, Amon dan Yosia.
15 Yosia na teuma geumeu aneuëk peuet droe aneuëk agam: Yohanan, Yoyakim, Zedekia dan Yoahas.
16 Yoyakim na teuma geumeu aneuëk dua droe aneuëk agam nyang geuboh nan Yoyakhin dan Zedekia.
17 Nyoe kheueh keuturonan Raja Yoyakhin, raja nyang jidroeb lé ureuëng Babel. Aneuëk geuh nyang agam na 7 droe: Sealtiel,
18 Malkhiram, Pedaya, Syenazar, Yekamya, Hosama dan Nedabya.
19 Pedaya na teuma dua droe aneuëk agam: Zerubabel dan Simei. Zerubabel na teuma dua droe aneuëk agam: Mesulam dan Hananya, dan sidroe aneuëk inong nyang geuboh nan Selomit.
20 Na lom limong droe aneuëk agam: Hasuba, Ohel, Berekhya, Hasaja dan Yusab-Hesed.
21 Hananya na teuma geumeu aneuëk dua droe aneuëk agam: Pelaca dan Yesaya. Yesaya na kheueh bapak si Refaya, Refaya bapak si Arnan, Arnan bapak Obaja, dan Obaja bapak Sekanya.
22 Sekanya na teuma jimeu aneuëk sidroe aneuëk agam nyang geuboh nan Semaya, dan Semaya na teuma geumeu aneuëk limong droe aneuëk agam nyang jiboh nan Hatus, Yigal, Bariah, Nearya dan Safat.
23 Aneuëk agam Nearya na teuma lhée droe: Elyoënai, Hizkia dan Azrikam.
24 Elyoënai na teuma jimeu aneuëk tujoh droe aneuëk agam: Hodawya, Elyasib, Pelaya, Akub, Yohanan, Delaya dan Anani.


text:
Zakharia
Chapter 2
Nibak keumalon nyang seulanjut jih leumah ulôn ngieng sidroe ureuëng agam bak jaroe jihnyan jimat talo sineupat.
2 "Ho keuneuk jak?" lôn tanyong. "Keuneuk jak uko Yerusalem," jaweueb jih, "Ulôn keuneuk teupeue padub na panyang dan luwah banda nyan."
3 Óh lheueh nyan ulôn ngieng malaikat nyang ka lheueh geu mariet deungon ulôn nyan, geulangkah ukeue, dan sidroe lamkawan malaikat nyang laén laju geumeurumpok ngon gobnyan.
4 Malaikat nyang phon geupeugah ubak malaikat nyang keudua, "Neujak kheueh bubagaih ubak peumuda nyan, dan neukheun laju bak jihnyan bahwa Yerusalem peunoh ngon manusia dan beulatang peulara sampoe hana mungken le teupeugét beuton ban silingka nyan.
5 TUHAN ka geumeujanji bahwa Gobnyan keudroe nyang jeuet keu bintéh beuton apui nyang jikeulileng banda nyan keu teulindong Gobnyan tinggai disinan lam bandum kuasa dan keuagongan Gobnyan."
6 TUHAN meufeureuman ubak umat Gobnyan, "Ulôn ka Lôn peucrebre gata u meubagoe peunjuru. Teuma bak saát nyoe he ureuëng-ureuëng nyang teuböih, taplueng kheueh nibak Babel dan tawoe kheueh u Yerusalem.
8 Soe mantong nyang prang gata, saban cit ka jiprang boh até Lôn." Teuma TUHAN Nyang Mahakuasa geuyue bak ulôn keu lôn peusampoe peusan nyoe ubak bansa-bansa nyang ka jireubot umat Gobnyan,
9 "TUHAN keudroe geulawan gata! Dan gata jireupah lé beukaih namiet-namiet gata keudroe. Meunyoe hai nyan teujadi, gata tateupeue bahwa TUHAN Nyang Mahakuasa ka geuyue bak ulôn."
10 TUHAN meufeureuman, "Meuca-e kheueh deungon geumbira he peunduduek Yerusalem! Ulôn tinggai lamkawan gata!"
11 Bak masanyan jai that-that bansa jimeuhadab ubak TUHAN mangat jeuet keu umat Gobnyan. Gobnyan tinggai lamkawan gata, dan gata tateupeue bahwa TUHAN geukirém ulôn ubak gata.
12 Sigoe teuk bahwa Yehuda jeuet keu milék khusos TUHAN bak tanoh Gobnyan nyang suci, dan Yerusalem jeuet keu banda nyang paleng geusayang.
13 Tinggai kheueh gata banmandum dikeue TUHAN! Sabab Gobnyan ka geubeurangkat nibak teumpat Geuh tinggai di syeuruga.


text:
Matius
Chapter 9
Isa laju geu-ék dalam peurahô, laju geujeumeurang danau, geuwoe u gampông leuen Gobnyan.
2 Disinan lé ureuëng ramé laju jiba ubak Gobnyan sidroe ureuëng lapée nyang teu-éh dalam tika. Watée Isa geukalon padub na rayeuk iman ureuëng ramé nyan, Gobnyan laju geupeugah ubak ureuëng lapée nyan, "Tabah kheueh, he aneuëk Ulôn! Desya-desya gata ka teupeu-amphon."
3 Na meupadub droe gurée agama nyang na disinan jikheun lam até jih, "Ureuëng nyoe jihina Allah!"
4 Isa geuteupeue pikeran awaknyan, jadi Gobnyan geupeugah, "Pakon pikeran gata lumpah that jeuhet?
5 Toh nyang leubeh mudah: teupeugah, 'Desya gata ka teupeu-amphon,' atawa teupeugah, 'Beudôh kheueh dan jak kheueh laju'?
6 Teuma bak saát nyoe Ulôn teuma Lôn bri bukeuti ubak gata bahwa di ateueh bumoe nyoe Aneuëk Manusia meukuasa keu teupeu-amphon desya." Laju Isa geupeugah ubak ureuëng lapée nyan, "Beudôh, cok tika gata dan woe kheueh laju u rumoh gata!"
7 Ureuëng lapée nyan pih jibeudôh dan laju jiwoe u rumoh jih keudroe.
8 Watée ureuëng ramé jikalon hai nyang lagée nyan, awaknyan lumpah teumakot dan laju jipujoe Allah, sabab Po teu Allah ka geubri kuasa nyang paleng rayeuk ubak manusia.
9 Óh lheueh nyan Isa geutinggai teumpat nyan. Teungoh geujak, deuh geukalon sidroe ureuëng tukang kutéb cukée, nan ureuëng nyan Matius, teungoh geuduek bak kantô cukée gobnyan. Isa geupeugah ubak ureuëng nyan, "Jak keunoe, seutôt Ulôn!" Teuma Matius laju geudong dan geuseutôt Isa.
10 Watée Isa teungoh geumakheun di rumoh Matius, jai lumpah na teuka ubak Gobnyan tukang kutéb cukée dan ureuëng-ureuëng nyang jianggab hana gét lé masyarakat, awaknyan pih laju jimakheun meusajan Isa dan murit-murit Gobnyan.
11 Na ureuëng-ureuëng Farisi nyang jikalon hai nyan. Dan awaknyan jiteumanyong ubak murit-murit Isa, "Peue sabab jih gurée gata geumakheun meusajan ureuëng-ureuëng tukang kutéb cukée dan ureuëng-ureuëng hana gét nyan?"
12 Isa geudeungoe peue nyang jitanyong lé awaknyan dan laju geujaweueb, "Ureuëng nyang seuhat hana peureulée dokto, nyang peureulée keu dokto na kheueh keu ureuëng sakét.
13 Tilek kheueh peue makna jih ayat Alkitab nyoe: 'Nyang Ulôn keuheundaki gaséh sayang, dan bukon beulatang keureubeuen,' Sabab Ulôn teuka bukon Lôn tawök ureuëng nyang jianggab droe jih ka gét, teuma ureuëng nyang jianggab hina."
14 Óh ka lheueh nyan murit-murit Nabi Yahya pumanö geujak meurumpok deungon Isa. Laju awaknyan geutanyong, "Pakon kamoe dan ureuëng-ureuëng Farisi puasa dan murit Bapak hana?"
15 Geujaweueb lé Isa, "Pakriban meunurot gata? Peu kheueh jeuet jamé-jamé bak teumpat khanuri ureuëng meukawen meuseudeh até meunyoe teungku linto agam mantong na meusajan awaknyan? Teuntée hana! Teuma teuka watée jih teungku linto agam nyan teucok nibak awaknyan. Watée nyan barô kheueh awaknyan jipuasa.
16 Hana ureuëng nyang tampai bajée tuha deungon ija barô. Sabab ija sinampai nyan teuma keunyuet akhé jih bajée nyan teupriek leubeh rayeuk lom.
17 Meunan cit hana ureuëng nyang jiroe ié anggô barô dalam baluem kulét nyang ka tuha. Sabab baluem nyan teuma beukah dan rusak, dan ié anggô lam baluem nyan laju ro uluwa. Anggô barô harôh teuleng lam baluem nyang barô, mangat bandua nyan teutab gét."
18 Teungoh Isa geupeugah haba ubak murit-murit Yahya Pumanö, teuka kheueh ubak Gobnyan sidroe peumimpén rumoh iébadat. Ureuëng nyan jimeuteuôt dikeue Isa sira ji peugah, "Aneuëk inong lôn banmantong meuninggai donya. Teuma, lôn harab neutem kheueh jakmat aneuëk ulôn nyan mangat jeuet udeb lom teuma."
19 Isa laju geubeudôh dan geujak laju deungon murit-murit Gobnyan u rumoh ureuëng nyan.
20 Bak teungoh rot ueh na teuma sidroe inong nyang ka dua blaih thon treb jih sakét peundarahan nyang na hubongan deungon hé jihnyan, jijak meurumpok laju ngon Isa nibak likot. Ureuëng nyan geupike, "Asai ta cukéh mantong bajée jubah Gobnyan, ulôn teuma puléh." Óh lheueh jipike lagée nyan laju jicukéh bajée jubah Isa.
22 Watée nyan cit teuma Isa geupaleng dan geukalon inong nyan laju geupeugah ubak gobnyan, "Tabah kheueh, aneuëk Ulôn! Sabab gata tapeucaya keu Ulôn, gata puléh!" Bak watée nyan cit teuma inong nyan puléh.
23 Óh lheueh nyan Isa laju trok u rumoh peumimpén iébadat nyan. Watée geukalon peumeuén-peumeuén biula meukabông dan jai that-that nyang riôh,
24 laju geupeugah ubak awaknyan, "Teubiet kheueh gata banmandum! Aneuëk nyoe hana maté, na kheueh teungét." Awaknyan bandum jipeukém Isa.
25 Óh ka jiteubiet awaknyan bandum, Isa laju geutamong lam bilék aneuëk nyan sira geumat jaroe jih. Dan laju jibeudôh aneuëk inong nyan.
26 Haba nyan sampoe ka meugah bansaboh daerah nyan.
27 Isa laju geujak nibak teumpat nyan dan na dua droe ureuëng buta jiseutôt Gobnyan rot likot. Awaknyan jiteumawök, "He Aneuëk Nabi Daud, neugaséh kheueh keu kamoe!"
28 Watée Isa geutamong lam rumoh nyan, bandua droe ureuëng buta nyan jijak ubak Gobnyan. Isa laju geutanyong ubak awaknyan, "Peu kheueh gatanyoe tapeucaya bahwa Ulôn nyoe hase lôn peupuléh gata?" "Peucaya, Pak!" jaweueb awaknyan.
29 Laju Isa geumat mata awaknyan sira geupeugah, "Sabab gata peucaya, teuma beujeuet kheueh peue nyang gata lakée."
30 Teuma awaknyan ka jeuet jimeungieng. Isa geupeu-ingat ubak awaknyan deungon kreueh, mangat bék jipeugah hai nyan ubak soe mantong.
31 Teuma awaknyan laju jijak dan jipeugah teuma keuhai Isa nyan u tieb-tieb daerah.
32 Watée bandua droe awaknyan ka jijak, na sidroe ureuëng kalu nyang ka jikuasa lé roh jeuhet laju jiba ubak Isa.
33 Isa laju geu-use roh jeuhet nyan dan bak watée nyan cit ureuëng kalu nyan ka jeuet jipeugah haba. Ureuëng ramé nyan hireuen dan jimarit sabe keudroe-droe, "Gohlom na kamoe kalon nyang lagée teujadi di Israel."
34 Teuma ureuëng-ureuëng Farisi jipeugah, "Ubak roh-roh jeuhet kheueh nyang brijihnyan meukuasa keu jiuse roh-roh jeuhet nyan."
35 Meunan kheueh sabe Isa geukeulileng nibak banda nyang saboh u banda nyang laén, dan nibak gampông nyang saboh u gampông nyang laén. Gobnyan geupeubeuet ureuëng laén di rumoh-rumoh iébadat, dan geupeusampoe Haba Gét keuhai pakriban Po teu Allah geumat peurintah sibagoe Raja. Gobnyan geupeu puléh ureuëng-ureuëng nyang meudeurita meubagoe macam peunyakét dan nyang cacat tuboh.
36 Watée Isa geukalon ureuëng ramé nyan, Gobnyan weueh that-that keu awaknyan, sabab awaknyan ka bingong dan hana meudaya, lagée bubiri hana tukang rabe.
37 Laju Isa geupeugah ubak murit-murit Geuh, "Nyang teupot jai that, teuma tukang pot nyang bacut.
38 Sabab nyan lakée kheueh ubak ureuëng po lampôh nyan mangat jikirém ureuëng pot hase lampôh gobnyan."


text:
1 Tawarikh
Chapter 19
Hana padubna treb teuma óh lheuehnyan Nahas raja Amon meuninggai donya, dan Hanun aneuëk agam gobnyan teubaiát jeuet keuraja.
2 Laju geupeugah lé Nabi Daud, "Nahas na kheueh sahabat ulôn nyang seutia, jadi meunan cit sikeueb ulôn keu Hanun, aneuëk jihnyan." Lé sababnyan Nabi Daud laju geukirém utosan u nanggroe Amon mangat jijak peumangat até ateueh meuninggai ureuëng syiek gobnyan. Bak watée awaknyan ka trok u Amon,
3 lé peumimpén nanggroenyan geupeugah ubak Raja Hanun, "Bék kheueh na neupike lam até droeneueh hai Teungku bahwa Nabi Daud nyan geukirém utosan geuh keunoe geukeuneuk bri horeumat keu ureuëng syiek Teungku Amphon! Teuma gobnyan geukirém ureuëng geuhnyan keunoe na kheueh sibagoe mata-mata keu jijak seulidek nanggroe geutanyoe, mangat hase jireubot lé awaknyan!"
4 Ban jideungoe nariet peumimpén jih nyan, lé Raja Hanun laju geudroeb banmandum utosan Nabi Daud nyan, laju jicuko janggot awaknyan, jigunteng peukayan awaknyan sampoe ka paneuk tinggai éut punggong, dan óh lheuehnyan jiyuejak laju awaknyan.
5 Teuma awaknyan malée that-that meunyoe jiwoe, lé sababnyan awaknyan jijak laju u Yerikho. Bak watée hainyan jijak peugah ubak Nabi Daud, gobnyan geukirém peusan mangat utosan-utosan nyan tinggai mantong di Yerikho sampoe janggot awaknyan ka jitimoh lom teuma.
6 Dan Raja Hanun ngon ureuëng Amon nyang rakyat gobnyan barô kheueh jisada bahwa peue nyang ka jipeubuet nyan lé sababnyan Nabi Daud ka geumeumusoh ngon gobnyan. Kareunanyan awaknyan laju geukirém 34.000 kilogram pirak u daerah Mesopotamia Ateueh, meunan cit u Maakha dan Zoba di Siria mangat teusiwa 32.000 geuritan prang dan sipa-i meuguda. Dan teuka kheueh sipa-i raja Maakha deungon banmandum geuritan prang nyang ka teusiwa nyan dan jipeudong laju khimah rab ngon Medeba. Meunan cit deungon ureuëng Amon nyang teuka bansaboh nanggroe nyan keu jijak muprang.
8 Bak watée Nabi Daud geudeungoe hainyan, laju geukrah Yoab dan banmandum angkatan prang gobnyan jeuet jijaklawan musoh.
9 Di ureuëng Amon pi laju jiteubiet jijak ato baresan dibabah pintoe geureubang Raba, ma banda droe awaknyan, seudangkan raja-raja nyang ka trok keuneuk jijak tulông awaknyan, jiato teuma baresan jih didalam padang.
10 Yoab deuh jikalon bahwa gobnyan ka teuseupet lamkawan pasokan musoh dikeue dan dilikot. Lé sabab nyan gobnyan laju jipiléh tantra Israel nyang paleng gét mangat jipeuhadab keue deungon sipa-i Siria.
11 Nyang leubeh nibak nyang kana nyan tantra Israel geujok teuma keu Abisai adoe gobnyan, nyang jiato baresan nyang meuhadab keue deungon sipa-i Amon.
12 Yoab geupeugah ubak adoe geuh, "Meunyoe ulôn hana ék le lôn meuteun ateueh sipa-i Siria, beubagaih kheueh gata teuka tajak tulông ulôn. Seubalek jih, meunyoe gata hana ek le tameuhadab keu deungon sipa-i Amon, ulôn teuma lôn teuka lônjak tulông gata.
13 Tabah kheueh! Jak kheueh geutanyoe tajak muprang deungon beurani deumi bansa geutanyoe dan banda-banda Allah geutanyoe. Seumoga TUHAN geupeubuet peue nyang geukeuheundaki."
14 Yoab dan pasokan gobnyan geumaju laju u mideuen prang, akhéjih sipa-i Siria jiplueng.
15 Bak watée jikalon lé sipa-i Amon bahwa sipa-i Siria ka jipuplueng droe, awaknyan pih jiplueng nibak Abisai dan jisurot u dalam banda. Óh ka lheueh jiprang ureuëng Amon, Yoab laju geuwoe u Yerusalem.
16 Ureuëng Siria sada bahwa awaknyan ka jipeutaloe lé sipa-i Israel. Lé sababnyan awaknyan laju geuhôi sipa-i droe gobnyan nyang na di daerah siblaih u timu Krueng Efrat dan geuyue tantra gobnyan mangat jijakmuprang dimiyueb pimpénan Sobakh panglima angkatan prang Hadadezer raja Zoba.
17 Jideungoe hai nyang lagéenyan, Nabi Daud laju geupeusapat banmandum pasokan Israel, laju jijeumeurang u meurandeh Krueng Yordan dan jiato laju baresan gobnyan meuhadab keue deungon sipa-i Siria. Dan jimuprang kheueh awaknyan,
18 dan sipa-i Siria taloe sira jisurot kareuna jiheuntam lé tantra Israel. Nabi Daud dan pasokan gobnyan na geupeumaté 7.000 droe nyang mat keumudo geuritan prang dan 40.000 droe sipa-i nyang jak ngon gaki. Meunan cit deungon Sobakh panglima Siria nyan pih maté teupoh.
19 Bak watée raja-raja nyang jimat kuasa lé Hadadezer jikalon hainyan bahwa awaknyan ka jipeutaloe lé sipa-i Israel, awaknyan laju jilakée meudamé deungon Nabi Daud, dan taklok ubak gobnyan. Óh ka lheuehnyan lé ureuëng Siria hana jitem bantu le ureuëng Amon.